|  |  |  |
| --- | --- | --- |
|  | **REPUBLIKA E KOSOVËS**  **Komuna Shtime** |  |

Plani Lokal i Veprimit për Biodiversitet 2021-2026



Shtime, 2021

Plani Lokal i

Veprimit për Biodiversitet

2021-2026

Mbështetur nga:

CNVP_LOGO_SMALL

Building a Greener Economic Environment

## Përmbajtja

|  |  |  |
| --- | --- | --- |
|  | Fjala e kryetarit të komunës |  |
|  | Falënderim |  |
|  | Grupi punues |  |
|  | Indeksi i shkurtesave |  |
|  | Indeksi i tabelave dhe figurave |  |
|  | **Hyrje** |  |
|  | Baza ligjore për hartimin e PLVB-së |  |
|  | **Përgjegjësitë e komunës për mbrojtjen e natyr**ë**s dhe biodiversitetit** |  |
|  | Qëllimi dhe objektivat e PLVB-së |  |
|  | Procesi dhe metodologjia për përgatitjen e PLVB-së |  |
|  | **Profili i komunës** |  |
|  | Pozita gjeografike dhe organizimi administrativ |  |
|  | Kushtet klimatike dhe relievi |  |
|  | Pedologjia dhe gjeologjia |  |
|  | Trashëgimia kulturore |  |
|  | **Presionet në mjedis** |  |
|  | Zhvillimi ekonomik dhe bizneset |  |
|  | Sektori minerar |  |
|  | Transporti |  |
|  | Bujqësia |  |
|  | Turizmi |  |
|  | **Gjendja e biodiversitetit** |  |
|  | Resurset ujore dhe menaxhimi i tyre |  |
|  | Shfrytëzimi i tokës dhe cilësia e dheut |  |
|  | Natyra dhe biodiversiteti |  |
| 4.3.1. | Zonat e mbrojtura |  |
| 4.3.2. | Flora dhe vegjetacioni |  |
| 4.3.3. | Fauna |  |
| 4.3.4. | Pyjet dhe kullosat |  |
|  | **Problemet kryesore në mbrojtjen e biodiversitetit** |  |
|  | **Prioritetet për mbrojtjen e biodiversitetit për periudhën 2021-2026** |  |
|  | **Plani i aktiviteteve dhe veprimeve për periudhën 2021-2026** |  |
|  | **Plani i monitorimit për zbatimin e PLVB**-së |  |
|  | **Referencat dhe burimet e informatave** |  |

**Fjala e Kryetarit të Komunës**

*Të nderuar qytetarë të komunës së Shtimes, të nderuar lexues!*

*Kam kënaqësinë që po ndajmë me ju Planin Lokal të Veprimit për Biodiversitet 2021-2026 për Komunën e Shtimes, si dokument planifikues - strategjik, që adreson zgjidhjen e problemeve në sektorin e biodiversitetit në nivel lokal.*

*Ky plan ka për qëllim kryesor përmirësimin e gjendjes së biodiversitetit në territorin e komunës. Në kuadër të planit është bërë vlerësimi i gjendjes ekzistuese, janë identifikuar problemet kryesore, janë përcaktuar prioritetet kryesore si dhe janë planifikuar afatet, veprimet, aktivitetet dhe projektet kryesore që do të ndërmerren për periudhën e ardhshme 5 vjeçare për natyrën dhe biodiversitetin e Shtimes.*

*Hartimi dhe miratimi i këtij plani i cili është i një rëndësie të veçantë për komunën është kërkesë ligjore që del nga Ligji për Mbrojtjen e Natyrës dhe po ashtu është pjesë e angazhimeve të komunës për përmbushjen e përgjegjësive për fuqizimin e qeverisjes lokale.*

*Hartimi i planit është si rezultat i punës së grupit punues përkatës komunal i cili gjatë punës së tij ka bashkëpunuar ngushtë me të gjitha drejtoritë e komunës, me institucionet tjera relevante të nivelit lokal dhe qendror dhe me specialistë të fushës nga komuniteti dhe organizatat e shoqërisë civile. Rezultat i këtij angazhimi është finalizimi i këtij dokument i cili pritet të përmirësojë gjendjen e natyrës dhe biodiversitetit në komunën tonë.*

*Plani Lokal i Veprimit për Biodiversitetit është na harmoni edhe me Planin Lokal të Veprimit në Mjedis, me Planin Zhvillimor Komunal dhe me dokumente tjera strategjike dhe zhvillimore të komunës, dhe përmban në vete synimin për ruajtjen e natyrës dhe biodiversitetit në funksion të zhvillimit të qëndrueshëm të komunës së Shtimes. Për implementimin e këtij plani komuna ka bërë edhe planifikimin e nevojshëm buxhetor por njëkohësisht ky dokument do të shërbejë edhe për të adresuar kërkesat për mbështetje nga donatorët për implementimin e projekteve konkrete të këtij plani.*

*Me këtë rast shpreh falënderimin për të gjithë ata që kontribuuan në finalizimin e këtij dokumenti, e veçanërisht për organizatën CNVP që ka ofruar mbështetje për hartimin e këtij plani dhe gatishmërinë për të përkrahur edhe disa nga aktivitetet e planifikuara në plan.*

*Ju faleminderit,*

*Naim Ismajli, Kryetari i Komunës së Shtimes*

**Falënderim**

*Plani Lokal i Veprimit për Biodiversitet, është përgatitur nga komuna e Shtimes, në bashkëpunim, konsulencë dhe mbështetje nga Zyra e CNVP (Connecting Natural Values and People) në Kosovë, në kuadër të projektit “Zhvillimi i qëndrueshëm i pyjeve private dhe të decentralizuara në Kosovë” të mbështetur nga Agjencia Suedeze për Zhvillim Ndërkombëtarë (SIDA). Komuna e Shtimes shpreh falënderim për zyrën e CNVP në Kosovë për mbështetjen dhe kontributin e dhënë në hartimin e këtij plani.*

**Grupi punues**

Grupit Punues për hartimin e Programit Lokal të Veprimit për Biodiversitetin 2021-2026 për Komunën e Shtimes është themeluar bazuar në pëlqimin nr.02/280, të datës 09.06.2021, të kryetarit te Komunës së Shtimes, z.Naim Ismajli.

Përbërja e Grupit:

* Rrahman Jakupi- Kryetar
* Fitim Hoxha - Anëtar
* Hamëz Tërshani - Anëtar
* Bashkim Ahmeti - Anëtar
* Albulena Emini - Anëtar
* Adelina Beqa - Anëtar
* Xhemshir Shabani - Anëtar
* Agron Mehmeti - Anëtar
* Fatlum Rexhaj - Anëtar
* Resul Gashi - Anëtar

Detyrat e grupit punues:

* Të sigurojë të dhënat e nevojshme nga drejtoritë përkatëse për hartimin e programit;
* Të marrë pjesë në takimet e rregullta, në punëtoritë dhe në debote publike ku do të dikutohet për hartimin e programit;
* Të japë kontribut në hartimin e programit përmes dhënies së komenteve, plotësimeve dhe propozimeve;
* Të informojë vendimmarrësit për procesin e hartimit të programit.

**Indeksi i shkurtesave**

AMMK Agjencia e Kosovës për Mbrojtjen e Mjedisit

APK Agjencia e Pyjeve të Kosovës

ASK Agjencia e Statistikave të Kosovës

BE Bashkimi Evropian

CNVP Connecting Natural Values and People

DZHE Drejtoria për Zhvillim Ekonomik

DSHMS Drejtoria për Shëndetësi dhe Mirëqenie Sociale

DPUKGJ Drejtoria për Planifikim Urban, Kadastër dhe Gjeodezi

DSHP Drejtoria për Shërbime Publike

DKRS Drejtoria për Kulturë, Rini dhe Sport

GIZ Organizata Gjermane për Shoqëri të Hapur

GZK Gazeta Zyrtare e Kosovës

IUCN Unioni Ndërkombëtarë për Konservimin e Natyrës

IHMK Instituti Hidrometeorologjik i Kosovës

IKMN Institutit të Kosovës për Mbrojtjen e Natyrës

IKSHPK Instituti Kombëtar i Shëndetit Publik i Kosovës

IMMK Institutit për Mbrojtjen e Monumenteve të Kosovës

KRU Kompania Regjionale e Ujësjellësit

KDI Kosovo Democratic Institute

MAPL Ministria e Administrimit të Pushtetit Lokal

MKRS Ministria e Kulturës, Rinisë dhe Sportit

MMPHI Ministria e Mjedisit, Planifikimit Hapësinor dhe Infrastrukturës

OJQ Organizata Joqeveritare

OSHC Organizatat e Shoqërisë Civile

PKVM Plani i Kosovës për Veprim në Mjedis

PLVB Plani Lokal i Veprimit në Biodiversitet

PLVM Plani Lokal i Veprimit në Mjedis

PLMM Plani Lokal për Menaxhimin e Mbeturinave

PZHK Plani Zhvillimor Komunal

VNM Vlerësimi i Ndikimit në Mjedis

VSM Vlerësimi Strategjik Mjedisor

**Indeksi i tabelave dhe figurave**

**Indeksi i tabelave**

**Tabela 1:** Dokumentet strategjike dhe planifikuese të Komunës së Shtimes

**Tabela 2:** Tipet e tokave kryesore në komunën e Shtimes

**Tabela 3:** Lista e monumenteve të mbrojtura të trashëgimisë kulturore në komunën e Shtimes

**Tabela 4**. Numri i bizneseve të komunës së Shtimes sipas llojit të veprimtarisë

**Tabela 5:** Sipërfaqet e kulturave bujqësore sipas llojeve

**Tabela 6:** Rrjedhat kryesore ujore në komunën e Shtimes dhe lokalitetet ku shtrihen ato

**Tabela 7:** Kategoritë e shfrytëzimit të tokës në komunën e Shtimes

**Tabela 8:** Shkalla e erozionit në komunën e Shtimes sipas kategorive

**Tabela 9:** Lista e zonave të mbrojtura në Shtime

**Tabela 10:** Disa asociacionet bimore karakteristike për territorin e Komunës se Shtimes

**Tabela 11:** Llojet e florës vaskulare të evidentuara në territorin e Komunës së Shtimes që janë të përfshira në Librin e Kuq të Florës vaskulare së Kosovës

**Tabela 12:** Dendësia mesatare e popullatave për disa lloje të gjitarëve të egër në territorin e Komunës së Shtimes

**Tabela 13:** Llojet e faunës së egër të evidentuara në territorin e Komunës së Shtimes që janë të përfshira në Librin e Kuq të Faunës së Kosovës

**Tabela 14:** Prioriteteve dhe aktiviteteve për përmbushjen e prioriteteve për PLVB për Komunën e Shtimes

**Tabela 15:** Plani i monitorimit për zbatimin e PLVB, indikatorët e suksesit dhe ndikimi i pritshëm

**Indeksi i figurave**

**Figura 1:** Pozita gjeografike e komunës së Shtimes në Kosovë

**Figura 2:** Harta gjeologjike e komunës së Shtimes

**Figura 3:** Harta e lumenjve të komunës së Shtimes

**Figura 4**: Shpella e Pjetërshticës

**Figura 5:** Shpella e Devetakut

**Figura 6:** Centaurea kosaninii dhe Polygala doerfleri, lloje me karakter endemik të evidentuara në territorin e komunës së Shtimes

**Figura 7:** Peizazh me pyje dhe kullosa në fshatin Dugë

1. **Hyrje**
   1. **Baza ligjore për hartimin e PLVB-së**

Plani Lokal i Veprimit për Biodiversitet (PLVB) është dokument planifikues - strategjik, për të adresuar zgjidhjen e problemeve në mbrojtjen e biodiversitetit në nivel lokal.

Baza ligjore për hartimin e koncept dokumentit për plane dhe programe për biodiversitetin e në nivelin lokal është në Ligjin për mbrojtjen e natyrës (Nr. 03/L-233) dhe në Ligjin për Vetëqeverisjen Lokale. Sipas Ligjit të Natyrës, dokumentet bazë për mbrojtjes e natyrës janë Strategjia dhe Plani i Veprimit për Biodiversitetin - të cilën e nxjerr Qeveria e Republikës së Kosovës me propozim të Ministrisë dhe e aprovon Kuvendi i Republikës së Kosovës. **Komunat detyrohen që të nxjerrin programet lokale për mbrojtjen e natyrës për territorin e vet.**  **Programet e komunave duhet të harmonizohen me** Strategjinë dhe Planin e Veprimit për Biodiversitetin të nivelit nacional.

Në hartimin e dokumentit janë marrë në konsideratë edhe ligjet tjera që prekin interesat në nivelin lokal.

**Ligji nr.03/l-153 për pyjet e Kosovës-** Ky ligj i definon pyjet e Kosovës si resurse kombëtare, andaj ka për qëllim që ato të udhëhiqen në atë mënyrë që të ofrojnë rendimente me vlerë dhe në të njëjtën kohë të ruhet biodiversiteti për të mirën e gjeneratave të tashme dhe të ardhshme.

**Ligji nr. 02/L-53 për Gjuetinë-** Me këtë ligj rregullohet menaxhimi i qëndrueshëm, kultivimi, mbrojtja, gjuetia dhe shfrytëzimi i faunës së egër si pasuri natyrore me interes të përgjithshëm të cilat gëzojnë mbrojtje të veçantë. Qëllimi i ligjit është ruajtja e tërësisë së ekosistemit dhe baraspeshës ekologjike, mbrojtja adekuate e kafshëve të egra, sigurimi i mirëqenies dhe kushteve për shfrytëzim ekonomik të resurseve, nevoja për siguri dhe standardin e etikës së gjahtarëve.

**Ligji nr.04/l-147 për ujërat e Kosovës** - Me këtë ligj rregullohen çështjet që kanë të bëjnë me menaxhimin, planifikimin, mbrojtjen dhe përgjegjësitë institucionale në lidhje me ujërat dhe burimet ujore, duke përfshirë edhe kompetencat e komunave për ujërat.

**Ligji nr**. **03/L-040** **për vetëqeverisje lokale**- Ky ligj përkufizon statusin ligjor të komunave, kompetencat dhe parimet e përgjithshme të financave komunale organizimin dhe funksionimin e organeve komunale, marrëdhëniet brenda komunale dhe bashkëpunimin ndër-komunal, duke përfshirë bashkëpunimin ndërkufitar dhe marrëdhëniet ndërmjet komunave dhe pushtetit qendror.

Gjatë hartimit të këtij Plani janë marrë për bazë edhe kërkesat e **Strategjia dhe Plani i Veprimit për Biodiversitetin 2011-2021.** E zhvilluar nga Ministria e Mjedisit dhe Planifikimit Hapësinor, në përputhje me Ligjin për Mbrojtjen e Natyrës, kjo strategji paraqet bazën për orientimet strategjike dhe kornizën e veprimeve për mbrojtjen e biodiversitetit në nivel nacional.

Dokumentet tjera strategjike dhe programore që janë marrë për bazë gjatë hartimit të planeve dhe programe për biodiversitetin e në nivelin lokal janë:

* **Strategjia për Zhvillimin e Pylltarisë 2010-2020-** që ka si ojektiv të përgjithshëm të ngritet kontributi i sektorit pyjor në ekonominë nacionale, nëpërmes shfrytëzimit të qëndrueshëm të resurseve pyjore, duke marrë parasysh gjithmonë rolin shumëfunksional të pyjeve.
* **Lista e llojeve të mbrojtura të florës dhe faunës –** Është regjister i llojeve të florës dhe faunës të cilat kanë mbrojtje ligjore.
* **Libri i Kuq i Florës-** Është dokument i cili vlerëson shkallën e rrezikushmërisë së llojeve të florës vaskulare të Kosovës sipas kritereve të IUCN.
* **Libri i Kuq i Faunës-** Është dokument i cili vlerëson shkallën e rrezikushmërisë së llojeve të faunës së Kosovës sipas kritereve të IUCN.
* **Regjistri i Zonave të Mbrojtura**- Lista e të gjitha zonave të mbrojtura sipas kategorive në nivel nacional dhe lokal që mirëmbahet nga Instituti i Kosovës për Mbrojtjen e Natyrës.

Hartimi i planit lokal për mbrojtjen e natyrës dhe biodiversitetit është në harmoni edhe me veprimet dhe masat në nivel lokal të përcaktuara në dokumente strategjike lokale si Plani Zhvillimor i Komunës së Shtimes, Plani Lokal i Veprimit në Mjedis i komunës së Shtimes dhe Planet tjera lokale të Komunës së Shtimes.

**Tabela 1:** Dokumentet strategjike dhe planifikuese të Komunës së Shtimes

|  |  |
| --- | --- |
| **Dokumenti** | **Qëllimi dhe fushëveprimi** |
| **Plani Lokal i Veprimit në Mjedis 2021-2025** | Dokument Strategjik Lokal që paraqet prioritetet dhe veprimet për mbrojtjen dhe përmirësimin e mjedisit të Komunës së Shtimes për periudhën 2021-2025. |
| **Plani Zhvillimor Komunal i Komunës së Shtimes 2010-2020** | Është bazë për zhvillim të qëndrueshëm në komunën e Shtimes, dhe synon ruajtjen e mjedisit, shfrytëzimin e qëndrueshëm të resurseve për zhvillim ekonomik, për gjeneratat e ardhshme dhe balancimin e zhvillimeve hapësinore. Përmes këtij plani koordinohen kërkesat sociale dhe ekonomike për hapësirën me funksionet e saj kulturore dhe ekologjike. |
| **Strategjia e Zhvillimit të Turizmit Rural në Komunën e Shtimes 2015-2019** | Është strategji lokale që ka si objektiva kryesor ngritjen e vetëdijes dhe njohjen e rëndësisë së turizmit rural për zhvillim dhe ndikim pozitivë në ekonominë lokale, zhvillimin e qëndrueshëm të turizmit rural dhe krijimin e mjedisit të favorshëm për investime dhe stimulimin e bashkëpunimit mes sektorëve publik dhe privat. |

**Kërkesat ligjore lidhur me përmbajtja e Planit Lokal të Veprimit për Biodiversitetin**

Sipas kërkesave ligjore, praktikave të zbatueshme dhe kapaciteteve komunale programi/plani lokal për mbrojtjen e biodiversitetit mes tjerash duhet të përmbajë:

* Qëllimet dhe objektivat e përgjithshme;
* Veprimet për ruajtjen e natyrës dhe biodiversitetit;
* Veprimet për hulumtimet dhe përcjelljen e gjendjes të natyrës;
* Veprimet për përfshirjen e mbrojtjes së natyrës në sektorët tjerë;
* Veprimet për plotësimin e kornizës legjislative dhe institucionale;
* Veprimet për edukim, vetëdijesim dhe promovim të ruajtjes së larmisë biologjike dhe peizazhore;
* Veprimet për informimin e publikut dhe pjesëmarrjen e publikut në vendim marrje për natyrën;
* Prioritetet dhe burimet e mundshme financiare për implementimin e tyre;
* Masat për mbrojtjen e larmisë biologjike dhe peizazhore dhe mbrojtjen e vlerave të natyrës.
  1. **Përgjegjësitë e komunës për mbrojtjen e natyrës dhe biodiversitetit**

Përgjegjësitë e komunave për mbrojtjen e natyrës dhe biodiversitetit janë të përshkruara në Ligjin për mbrojtjen e natyrës ku mes tjerash komunat kanë përgjegjësi të:

* Kujdesen për ruajtjen e larmisë biologjike dhe peizazhore për territorin e vet;
* Shpallin zonat e mbrojtura për të cilat janë kompetente;
* Sigurojnë kushtet për mbrojtjen dhe ruajtjen e zonave të mbrojtura për të cilat janë kompetente;
* Marrin pjesë në procedurën e shpalljes të zonave të mbrojtura që shtrihen në territorin e tyre dhe të cilat i shpallë Qeveria ose Kuvendi;
* Marrin pjesë në hartimin e planeve të menaxhimit me zonat e mbrojtura për të cilat janë kompetente;
* Kujdesen për promovimin e mbrojtjes së natyrës dhe japin mbështetje dhe kujdesen për shoqatat, veprimtaria e të cilave është mbrojtja e natyrës;
* Përcjellin gjendjen e ruajtjes së natyrës dhe përgatisin raporte të cilat i a paraqesin organeve qendrore;
* Mbajnë regjistrat për shënimet të rëndësishme për mbrojtjen e natyrës;
* Informojnë publikun për gjendjen e natyrës në territorin e vetë për masat e ndërmarra për mbrojtjen dhe ruajtjen e sajë;

Detyra dhe përgjegjësi të tjera të komunës për mbrojtjen e natyrës dhe biodiversitetit përfshijnë:

**Zbatimin e mbrojtjes së natyrës dhe biodiversitetit në nivel lokal përmes:**

* Administrimit me vlerat e natyrës dhe me vlerat e mbrojtura të natyrës;
* Vlerësimit te gjendjes së natyrës dhe biodiversitetit;
* Zbatimin e masave të mbrojtjes së natyrës;
* Vendosjen e kushteve dhe masave të mbrojtjes së natyrës në dokumentet e planifikimit hapësinor dhe planet e menaxhimit në sektorët dhe veprimtaritë që kanë ndikim në natyrë;
* Hartimin e raporteve për gjendjen e natyrës,
* Hartimin dhe zbatimin e programeve, planeve të veprimit dhe planeve të menaxhimit;
* Identifikimin dhe përcaktimin e vlerave të natyrës dhe vlerave të mbrojtura të natyrës;
* Njoftimin e publikut me gjendjen e natyrës;
* Pjesëmarrjen e publikut në vendim marrje për mbrojtjen e natyrës;
* Inkurajimin dhe mbështetja e mbrojtjes së natyrës përmes ngritjes së vetëdijes së publikut.
* Inkurajimin e hulumtimeve shkencore në lëmin e mbrojtjes së natyrës;

**Integrimi sektorial i çështjeve të mbrojtjes së natyrës dhe biodiversitetit ku bëjnë pjesë:**

* Vendosja e kushteve dhe masave të mbrojtjes së natyrës në dokumentet e planifikimit hapësinor sikurse janë: Planet Zhvillimore Komunale, Hartat Zonale, Planet Rregulluese;
* Vendosja e kushteve dhe masave të mbrojtjes së natyrës në planet e menaxhimit në sektorët dhe veprimtaritë e xehetarisë, bujqësisë, pylltarisë, gjuetisë, peshkatarisë e hidro-ekonomisë;
* Vendosja e kushteve dhe masave të mbrojtjes së natyrës në planet e veprimtarive tjera me ndikim në natyrë.

**Hartimi i raporteve për gjendjen e natyrës dhe biodiversitetit për territorin e komunës të cilat duhet të përfshijnë informata për**

* Gjendjen ekzistuese të natyrës dhe biodiversitetit;
* Rrezikshmëria e llojeve dhe arsyet e rrezikshmërisë;
* Ndikimet nga shfrytëzimi i të mirave të natyrës në larminë biologjike dhe peizazhore;
* Ndërhyrjet në natyrë dhe ndikimi i tyre;
* Shqyrtimin e efektit të masave të ndërmarra në ruajtjen e larmisë biologjike dhe vlerave të natyrës;
* Zbatimi i dokumenteve të rëndësishme për mbrojtjen e natyrës;
* Shfrytëzimin e mjeteve financiare për mbrojtjen e natyrës dhe projektet;
* Vlerësimi i nevojave për hartimin e dokumenteve të reja ose plotësimi e atyre ekzistuese;
* Të dhëna tjera të rëndësishme për mbrojtjen dhe ruajtjen e natyrës.

**Në bashkëpunim me Institutin për Mbrojtjen e Natyrës, komunat duhet të bëjnë identifikimi i vlerave të natyrës bëhet përmes:**

* Monitorimit dhe vëzhgimit të biodiversitetit dhe natyrës;
* Realizimit të hulumtimeve për biodiversitetin dhe natyrën;
* Inventarizimit të llojeve bimore, shtazore dhe habitateve;
* Analizave hartografike për gjendjen e natyrës dhe biodiversitetit dhe ndryshimet ndër vite.

**Zbatimi i masave për mbrojtjen e natyrës dhe biodiversitetit bëhet përmes:**

* Zbatimit të Vlerësimit të Ndikimit në Mjedis për projektet që kanë ndikim në natyrë;
* Zbatimit të Vlerësimit Strategjik Mjedisor për Planet dhe Programet që kanë ndikim në natyrë;
* Masave zbutëse në rastet e ndërhyrjes në natyrë;
* Masave për kompensim në rastet e ndërhyrjes në natyrë;
* Masave për kthimin e natyrës në gjendjen e mëparshme;
* Masave nxitëse për mbrojtjen e biodiversitetit;

**Informimi për mbrojtjen e natyrës dhe biodiversitetit realizohet përmes:**

* Sigurimit të informimin të publikut për gjendjen e mbrojtjes së natyrës dhe biodiversitetit,
* Mbajtjen e evidencën për të dhënat për gjendjen e mbrojtjes së natyrës,
* Në rastet e dëmtimit të natyrës janë të detyruara ta informojnë publikun me udhëzimet për veprimet të cilat duhet të ndërmerren për mbrojtjen dhe ruajtjen e saj.
* Në rastet të çfarëdo kërcënimi për natyrën dhe shëndetin e popullatës, publiku informohet për masat e ndërmarra dhe veprimet e duhura me qëllim të pengimit ose zbutjes të dëmeve të cilat mund të dalin nga ai rrezik.
* Organi kompetent i komunës, drejtoritë të cilat menaxhojnë me zonat e mbrojtura, kanë detyrim që përmes mjeteve të informimit publik, kërkuesve t`ju ofrojnë informacione për gjendjen e mbrojtjes së natyrës, për kryerjen e punëve të mbrojtjes së natyrës dhe t`ju mundësojnë qasje në dokumentacionin përkatës.

**Vetëdijesimi dhe edukimi për mbrojtjen e natyrës dhe biodiversitetit përmes:**

* Inkurajimit dhe sensibilizimit të publikun për mbrojtjen e natyrës dhe ruajtjen e saj përmes: mediumeve të ndryshme, ligjëratave dhe materialeve të ndryshme të shtypura.
* Promovimit të vlerave të natyrës më qëllim të vizitës së tyre, për qëllime arsimore dhe rekreative.
* Shënimit të ngjarjeve me rëndësi për natyrën.
  1. **Qëllimi dhe objektivat e PLVB-së**

Qëllimi i hartimit të plan programit lokal për mbrojtjen e natyrës dhe biodiversitetit është përcaktimi i veprimeve dhe masave në nivel lokal.

Qëllimi i përgjithshëm i Planit Lokal të Veprimit në Biodiversitet për komunën e Shtimes është që të identifikoj problemet kryesore për mbrojtjen e biodiversitetit, të përcaktojë prioritetet në sektorin e mbrojtjes së natyrë dhe biodiversitetit dhe të ofrojë zgjidhje për problemet e identifikuara, duke synuar një menaxhim më efektiv të tyre, duke i vendosur ato në agjendën e institucioneve përgjegjëse.

Objektivat specifike të planit janë:

* Të bëjë vlerësimin e gjendjes ekzistuese të biodiversitetit dhe ndikimeve në natyrw nga sektorët e ndryshëm zhvillimor;
* Të identifikoj dhe përcaktoj problemet kryesore pwr mbrojtjen e natyrws dhe bidoversitetit në territorin e komunës sëShtimes;
* Të identifikoj dhe përcaktoj prioritetet kryesore që do të adresohen në kuadër të PLVB-së për periudhën 5 vjeçare;
* Të planifikohen dhe përcaktohen afatet, aktivitetet dhe projektet që do të ndërmerren për adresimin e prioriteteve të identifikuara.
  1. **Metodologjia e hartimit të PLVB-së**


Në kuadër të aktiviteteve për hartimin e këtij plani, Komuna e Shtimes ka marrë mbështetje nga organizata CNVP zyra në Kosovë. Përfaqësuesit e Komunës së Shtimes dhe CNVP kanë përgatitur një plan të përbashkët dinamik për përgatitjen dhe finalizimin e planit.

Metodologjia e hartimit të planit dhe përcaktimit të prioriteteve të tij është orientuar duke u bazuar në:

* Mbledhja e informatave dhe hulumtimeve për gjendjen aktuale të natyrës dhe biodiversitetit në komunën e Shtimes;
* Analizën e gjendjes ekzistuese të natyrës dhe biodiversitetit në Komunën e Shtimes;
* Identifikimi i problemeve kryesore në sektorin e mbrojtjes së natyrës dhe biodiversitetit;
* Organizimi i paneleve të diskutimit dhe punëtorive me përfaqësuesit e komunës dhe grupet e interesit për përcaktimin e prioriteteve kryesore në mbrojtjen e natyrës dhe biodiversitetit për periudhën 5 vjeçare.
* Bazuar në prioritetet kryesore është propozuar edhe **plani i veprimeve për përmbushjen e këtyre prioriteteve**, që do ti shërbejnë komunës për të hartuar projektet konkrete duke marrë për bazë kapacitetet financiare dhe zhvillimore të komunës dhe mundësitë e zgjidhjes së tyre apo nga sigurimi i fondeve nga donatorët.
* Për të siguruar një implementim më efikas të PLVB është propozuar **Plani i monitorimit për zbatimin** e tij, ku janë përcaktuar edhe treguesit përkatës të monitorimit sipas prioriteteve.

1. **Profili i Komunës**
   1. **Pozita gjeografike dhe organizimi administrativ**

Komuna e Shtimes ka një sipërfaqe prej 134km2 (13.450,8ha), gjegjësisht 1,2 % të territorit të Kosovës. Shtrihet në pjesën Qendrore të Kosovës në koordinatat 42.43, 21.03.Kufizohet me komunat Lypjan në veri, Ferizaj në juglindje dhe Suharekën në perëndim. Gjatësia e pikave më të largëta në territorin e komunës është 19,8 km, në mes fshatrave Karaqicë në perëndim dhe Vojnoc ne lindje. Gjerësia maksimale është 13,8 km në mes të komunave Pjetërshticë në veri dhe, komunës kadastrale Topillë-Devetak në jug.



***Figura 1:*** *Pozita gjeografike e komunës së Shtimes në Kosovë*

Komuna e Shtimes ka pozitë të mirë gjeografike ngase ka lidhje të mira dhe funksionale me qendrat përreth. Qendra administrative, qyteti i Shtimes, është 31km larg kryeqytetit të Kosovës - Prishtinës, 45km larg Prizrenit dhe 13km nga Ferizaj, kurse nga Aeroporti Ndërkombëtarë Adem Jashari është larg vetëm km.

Pozita e qendrës komunale ndaj vendbanimeve të komunës është e mirë dhe nuk i ndanë distanca të largëta, por as pengesa natyrore që do ta vështirosnin komunikimin. Në pozitën e saj gjeografike lugina e Carralevës ka rëndësi komunikatave, jo vetëm për komunën, por edhe në hapësirë më të gjerë. Rruga e asfaltuar Pjetërshticë–Komoran e ka shkurtuar lidhjen me pjesët tjera të Kosovës kah perëndimi. Komuna e Shtimes ka nën administrimin e saj qytetin e Shtimes dhe 22 fshatra, 13 prej të cilave shtrihen në zonën kodrinore - malore dhe 9 në zonën fushore.

Sipas defterit kadastral të vitit 1455, Shtimja i takonte Vilajetit të Vushtrrisë dhe ishte nën pushtimin osman. Në vitin 1566-74 i takonte Nahijes së Moravës, me qendër në Prishtinë, ndërsa në shekullin XIX i takonte Sanxhakut të Prizrenit. Komuna e Shtimes njihet si njësi territoriale - administrative që nga fillimi i shekullit XX, më saktësisht që prej Luftës së Parë Botërore. Komuna e humbet më 1932 statusin e saj, për shkak të politikës shoviniste serbe, të udhëhequr nga Mbretëria e atëhershme jugosllave. Pas Luftës së Dytë Botërore (1945), Shtimja ka funksionuar sërish si Komunë, për ta humbur statusin përsëri në vitin 1959. Më 9 Qershor të vitit 1988 është rithemeluar Komuna e Shtimes dhe sot është qendër komunale administrative e 22 fshatrave.

* 1. **Kushtet klimatike dhe relievi**

Komuna e Shtimes ka klimë të mesme kontinentale, me dimra mesatarisht të butë dhe me verë mesatarisht të nxehtë. Temperatura mesatare vjetore është 10.5 gradë Celsius. Muaji më i ftohtë është janari me temperaturë mesatare -9. Gradë Celsius, ndërsa më i ngrohi është korriku me 20.4 gradë Celsius. Mesatarja vjetore e reshjeve në territorin e komunës është633 mm. Sasia më e lartë e reshjeve është regjistruar në muajin maj 81.3 mm, ndërsa ajo më e ulëta në muajin nëntor 41.7 mm. Mesatarja vjetore relative e lagështisë është 78.7%. Insolacioni vjetor është 2.153 orë. Vranësirat mesatare vjetore janë 52%. Shpejtësia mesatare vjetore e erës është 1.3 m/s në drejtim jug -perëndim dhe 2.8 m/s në drejtimin veri-perëndim. Pika më e ulët mbidetare në komunën e Shtimes është 545.7 m, ndërsa pika me e lartë mbidetare është 1,290 m. Rreth 54 % e sipërfaqes së komunës i takon lartësisë mbidetare deri në deri700m, rreth 27% e sipërfaqes së përgjithshme të komunës i takon lartësisë mbidetare 700-900 m, ndërsa që pjesa tjetër e sipërfaqes (rreth 17%) që përfshinë kryesisht zonat malore i takon lartësisë mbidetare mbi 900 m.

* 1. **Pedologjia dhe gjeologjia**


Në kuadër të përbërjes pedologjike të tokave të komunës janë pjesëmarrëse tipet më përfaqësuese të tokave: Tokat kafeje, aluvialodeluviale, pseudogleje, smonica, livadhore dhe rendzinë. Kurse në areale të caktuara na paraqiten edhe tokat gurore (Tabela 2). Tokat kafeje, smonicat, litosolet dhe rendezinat i takojnë rendit të tokave automorfike, ndërkaq, aluviumet dhe pseudoglejet dhe ato livadhore renditen si toka hidromorfike. Tipat dhe nëntipat e tokave kafeje,i përkasin klasës së tokave kambike dhe eluvialoiluviale. Këto toka për shkak të lagështisë më të madhe dhe ajrosjes optimale, krijojnë kushte të përshtatshme hidro-termike, të cilat ndikojnë në rrjedhën dhe intensitetin e proceseve pedogjenetike, posaçërisht, ato të alterimit kimik dhe biologjik, duke ndryshuar në tërësi strukturën e shkëmbinjve.

**Tabela 2:** Tipet e tokave kryesore në komunën e Shtimes

|  |  |  |
| --- | --- | --- |
| **Tipet kryesore të tokave** | **Sipërfaqja ha** | **Sipërfaqja %** |
| Toka aluvliale | 1249.69 | 9.24 |
| Toka livadhore-argjilore | 1090.29 | 8.06 |
| Toka redezina | 176.29 | 1.3 |
| Toka smonice | 872.07 | 6.45 |
| Toka te kafta | 8768.34 | 64.85 |
| Toka pseudoglej | 909.59 | 6.73 |
| Toka gurore | 454.89 | 3.36 |
| **Gjithsej** | **13422.16** | **100** |

Sa i përket bonitetit dominojnë tokat me klasë të VI (62.58%), ndërsa që tipet të tjera të bonitetit janë të përfaqësuara më pak si Klasa e bonitetit II (7.30%), Klasa e bonitetit III (11.03), Klasa e bonitetit IV (11.45), dhe Klasa e bonitetit V (5.68 %).

Bazuar në analizat e hartës gjeologjike të Kosovës, struktura gjeologjike e komunës së Shtimes i takojnë formacioneve të Palezoikut, Triasikut, Jurasikut, Kreatenit të sipërm, Neogjenit dhe sedimenteve të Kauternerit. Një përbërje më e detajuar e formacioneve gjeologjike të komunës së Shtimes është prezantuara në figurën 2.



***Figura 2:****Harta gjeologjike e komunës së Shtimes*

* 1. **Trashëgimia Kulturore**

Trashëgimia kulturore e komunës së Shtimes ane përmban një pasuri të madhe vlerash shpirtërore e materiale, me ngjarje e shkatërrime tragjike edhe të këtyre vlerave që nga antika e deri sot.

Zbulime arkeologjike janë gjetur në disa vendbanime të kësaj treve. Ndër më të rëndësishmet janë ato të vendbanimit të vjetër në Petrovë, gërmadhat e kishës dhe lokalitetit arkeologjik në Raçak gjurmët e Gjytetit në Topillë etj. Lokalitete dhe gjurmë arkeologjiike ka edhe në Mollopolc, Belincë, Carralevë etj.

Nga objektet tjera të trashëgimisë kulturore duhet veçuar edhe disa xhami të vjetra dhe Tyrbja e Shtimes. Sipas të dhënave të Institutit për Mbrojtjen e Monumenteve të Kosovës, në territorin e Komunës së Shtimes në listën e trashëgimisë kulturore janë të evidentuar 14 objekte (tabela 3).

**Tabela 3:** Lista e monumenteve të mbrojtura të trashëgimisë kulturore në komunën e Shtimes[[1]](#footnote-1)

|  |  |  |
| --- | --- | --- |
| **Emri i objektit** | **Lokalitet** | **Kategoria e mbrojtjes** |
| Gërmadhat e themeleve të kishës | Petrovë | Lokalitet arkeologjik |
| Gjyteti i Topillës (Guri i Markut) | Topillë | Lokalitet arkeologjik |
| Lokaliteti arkeologjik te Kisha | Raçak | Lokalitet arkeologjik |
| Gërmadhat e Kishës së Shortarisë | Raçak | Lokalitet arkeologjik |
| Xhamia e Shtimes | Shtime | Trashëgimi arkitekturore |
| Tyrbja e Shtimes | Shtime | Trashëgimi arkitekturore |
| Shtëpia e përshpëritshme | Shtime | Trashëgimi arkitekturore |
| Cezmja përkujtimore 1943 | Zborc | Trashëgimi arkitekturore |
| Xhamia e fshatit | Raçak | Trashëgimi arkitekturore |
| Kroi i Xhem Osmanit | Raçak | Trashëgimi arkitekturore |
| Xhamia e fshatit | Pjetërshticë | Trashëgimi arkitekturore |
| Xhamia e fshatit | Gjurkoc | Trashëgimi arkitekturore |
| Xhamia e fshatit | Vojnoc | Trashëgimi arkitekturore |
| Kulla e familjes Fejzullahu | Vojnoc | Trashëgimi arkitekturore |

1. **Ndikimet kryesore në biodiversitet**
   1. **Zhvillimi ekonomik dhe bizneset**

Në komunën e Shtimes sipas të dhënave nga viti 2018 aktivitetin e zhvillojnë 1878 biznese të regjistruara[[2]](#footnote-2). Dominojnë bizneset që fushë veprimtari të tyre kanë tregtinë (685), prodhimin (203), transportin ( 198) akomodimin dhe shërbime ushqimi (186), ndërtimtari (180) dhe sektorin e bujqësisë (117). Struktura sektoriale e këtyre veprimtarive është prezantuar në tabelën 4.

Numri më i madh i aktiviteteve të bizneseve është i përqendruar në vendbanimet përgjatë rrugëve magjistrale, por edhe në vendbanimet e tjera, ku kanë infrastrukturë të përshtatshme.

Tabela 4. Numri i bizneseve të komunës së Shtimes sipas llojit të veprimtarisë

|  |  |  |
| --- | --- | --- |
| **Nr.** | **Lloji i veprimtarisë se bizneseve** | **Numri i bizneseve** |
| 1 | Bujqësi, Pylltari dhe Peshkatari | 117 |
| 2 | Xehetari dhe gurëthyes | 21 |
| 3 | Prodhim | 203 |
| 4 | Furnizim me energji elektrike, gaz avull dhe ajër të kondicionuar | 4 |
| 5 | Furnizim me ujë, kanalizim, menaxhim mbeturinash dhe aktivitete të rivitalizimit | 7 |
| 6 | Ndërtimtari | 180 |
| 7 | Tregti me shumicë dhe pakicë, riparim i mjeteve motorike, motoçikletave | 685 |
| 8 | Transport dhe ruajtje | 198 |
| 9 | Akomodim dhe aktivitete të shërbimeve me ushqim | 186 |
| 10 | Informacion dhe komunikim | 28 |
| 11 | Aktivitete financiare dhe siguri | 4 |
| 12 | Aktivitete të patundshmërisë | 3 |
| 13 | Aktivitete profesionale, shkencore dhe teknike | 37 |
| 14 | Aktivitete administrative dhe mbështetëse | 19 |
| 15 | Administratë publike dhe mbrojtje | 1 |
| 16 | Arsim | 16 |
| 17 | Shëndetësi njerëzore dhe aktivitete të punës sociale | 26 |
| 18 | Art, zbavitje dhe rekreacion | 37 |
| 19 | Aktivitete të shërbimeve të tjera | 106 |
| **Gjithsej** | | **1878** |

* 1. **Sektori minerar**

Komuna e Shtimes njihet për rezervat e mëdha të gurit gëlqeror, të cilat, sipas matjeve të kryera në vargmalet nga Carraleva në Topillë, janë rreth 2 milionë metra kub të cilësisë së lartë, ndërkohë që ka pritshmëri dhe për rreth 9 milionë metra kub rezerva të tjera të po kësaj cilësie, duke përbërë, në këtë mënyrë, një mundësi shumë të madhe për ngritjen e një industrie nxjerrëse dhe përpunuese për materiale që përdoren në sektorin e ndërtimit.

Megjithëkëtë sektori i shfrytëzimit të resurseve minerare është një ndër sektorët që ka ndikim në mjedis në këtë komunë, duke përfshirë ndotjen e ajrit, rrezikimin e komunikacionit dhe degradimin e sipërfaqeve të tokës.

Sipas të dhënave në territorin e komunës operojnë rreth 50 operatorë të shfrytëzimit të resurseve minerare disa nga të cilët nuk kanë licenca. Për një dukuri të tillë ka pasur ankesa edhe nga banorët e zonave ku operojnë këtë operatorë por edhe ankesa dhe reagime edhe nga organizatat e shoqërisë civile. Madje ka pasur raportime ku është vlerësuar se këta gurëthyes ndodhen shumë afër vendbanimeve.

Tre nga shembujt e këtyre gurëthyesve që kanë qenë pjesë e debateve dhe trajtimit nga organizatat e shoqërisë civile janë një gurëthyes në Carralevë dhe dy gurëthyes në Belincë[[3]](#footnote-3).

* 1. **Transporti**

Transporti në veçanti dhe komunikacioni në tërësi është parakusht për zhvillimin ekonomik dhe social të një territori. Komuna e Shtimes karakterizohet me transport rrugor i cili përshkohet prej dy rrugëve magjistrale dhe dy rrugëve regjionale si dhe rrugë të tjera lokale. Rrugët magjistrale janë rruga Prishtinë-Prizren (M25) dhe rruga Shtime-Ferizaj (M25.3), kurse rrugët regjionale janë rruga Carralevë-Komoran (R102) dhe rruga Gjurkoc-Koshare (R207) . Përgjatë këtyre akseve rrugore zhvillohet transporti ndër-urban dhe kryesisht është i mbuluar nga kompanitë regjionale të transportit publik të Prishtinës, Prizrenit dhe Ferizajt, si dhe disa kompani lokale.

Qyteti i Shtimes edhe pse është kryeqendër komunale nuk ka stacion të autobusëve. Rreth 71% e rrugëve (80 km rrugë) që shtrihen në territorin e komunës së Shtimes janë rrugë lokale, dhe janë nën menaxhimin e Komunës së Shtimes. Vetëm gjatë periudhës kohore 2005-2018, me investime vetanake komuna e Shtimes ka asfaltuar 175 km rrugë.

Qyteti i Shtimes nuk e ka të zhvilluar transport urban, arsye e mungesës së transportit urban shpjegohet me faktin që prej qendrës së qytetit, gati i gjithë qyteti mbulohet me një rreze prej 1000m. Transporti publik ka shtrirje të kënaqshme dhe nga 23 vendbanime sa ka komuna 17 prej tyre kanë qasje në transportin publik.

Rreth 98% e popullatës së Komunës është e vendosur kryesisht në vendbanimet e mëdha, afër rrugëve të karakterit nacional, fushave dhe luginave lumore që kanë qasje në transportin publik. Kurse, vetëm 2% e popullatës e cila është e vendosur në vendbanimet kodrinore-malore nuk kanë transport publik të organizuar.

Komuna e Shtimes ka të hartuar dhe të miratuar Planin e Mobilitetit të Qëndrueshëm, që është një plan strategjik që ka për qëllim të përmirësimin dhe harmonizimin e nevojave për lëvizje për të gjithë pjesëmarrësit në trafik. Një nga objektivat e këtij plani është edhe zvogëlimi i ndotjes së mjedisit.

Në kuadër të objektivave tjera të këtij plani që ndërlidhen me trafikun janë edhe: rritja e sigurisë në trafik në afërsi të shkollave, përmirësimi i sinjalizimit dhe rregullimi i qarkullimit, rregullimi i parkingjeve, rregullimi i shtigjeve për çiklistë dhe përshtatja e infrastrukturës rrugore për persona me aftësi të kufizuar.

* 1. **Bujqësia**

Komuna e Shtimes e ka në traditën e saj marrjen me bujqësi[[4]](#footnote-4), veçanërisht kultivimin e drithërave të bardha si grurin, misrin, thekrën, tërshërën dhe disa kultura të pemëve frutore: faroret, bërthamoret dhe arroret si dhe pemë të imta: dredhëza, mjedra, kultura perimore në ambiente të mbyllura dhe ambient të hapur: speca, domate, tranguj, lakra etj., si rrjedhojë e sipërfaqes së madhe të tokës bujqësore dhe pjellorisë së saj, por edhe të burimeve të mëdha ujore dhe kapaciteteve njerëzore që zotëron.

Sipas regjistrimit të bujqësisë të realizuar në vitin 2014 nga Agjencia e Statistikave të Kosovës, Komuna e Shtimes ka 2516 ekonomi bujqësore, 6128 hektarë tokë bujqësore dhe 4352 njësi blegtorale.

Sa i përket fondit blegtoral, dominojnë gjedhet me 3863 krerë, delet me 1430 krerë dhe dhitë me 424 krerë. Në territorin e komunës operojnë21 ferma për prodhimin e qumështit, 5 ferma për trashjen e viçave, 12 ferma të deleve, dhe 4 ferma të dhive.

Po ashtu janë aktive 5 ferma të pulave për  prodhimin e vezëve,  me mbi 30,000 pula vojse dhe një fermë për prodhimin e zogjve për konsum me kapacitet prej 3600 zogj, ndërsa që numri total i pulave në territori ne komunës konsiderohet të jetë70.000 pula.

Gjatë viteve të fundit një zhvillim të veçantë ka marrë edhe rritja dhe kultivimi i bletës, ku sipas të dhënave janë aktiv 49 bletarë me gjithsej 2884 shoqëri bletësh.

Sa i përket kultivimit të kulturave bujqësore dominojnë drithërat e në veçanti gruri dhe misri (tabela 5). Sipërfaqja e përgjithshme e perimeve është 72 ha, nga të cilat mbi 8.5ha janë serra.

**Tabela 5:** Sipërfaqet e kulturave bujqësore sipas llojeve[[5]](#footnote-5)

|  |  |
| --- | --- |
| **Llojet e kulturave bujqësore** | **Sipërfaqja ha** |
| Gruri | 2145 |
| Misri | 833 |
| Drithëra tjera (elb, thekër, tërshërë) | 68 |
| Bishtajore | 93 |
| Patate | 22 |
| Kultura foragjere dhe rrënjore | 401 |
| Perime | 72 |
| Toka djerrina | 52 |
| Gjithsej toka të punueshme | 3686 |

Sipërfaqe me pemishte në komunën e Shtimes sipas regjistrimit të bujqësisë janë rreth 45 ha, nga të cilat 32 ha mollë, 6 ha kumbull, 3.3 ha lajthi, 1.5 ha dardhë dhe rreth 2.5 ha pemishte tjera (ftua, arrë, qershi etj.) Rreth 88 ha të sipërfaqes së tokave bujqësore në komunën e Shtimes është e përfshirë në sistemet e ujitjes.

Që nga viti 2014 në Parkun Teknologjik operon Qendra e Agrobiznesit, e cila tregton pemë dhe perime brenda dhe jashtë Kosovës.

* 1. **Turizmi**

Në komunën e Shtimes janë të shpallura 3 zona turistike, Llanisht- Topillë, Rancë-Carralevë dhe Dugë. Vlera më e madhe në turizëm është pjesa malore, e cila gjendet në perëndim të qytetit, në fshatrat Mollopolc, Devetak, Llanisht, Topillë, Rancë, Carralevë dhe Dugë. Në këto vargmale ka peizazhe natyrore shumë të bukura. Në këto zona gjenden mbi 200 burime të ujit, po ashtu atraksion i veçantë janë Shpella e Imer Devetakut dhe Shpella e Lakuriqëve. Është shpallur edhe zona turistike Mollopolc-Devetak, e cila ka bukur natyrore, në veçanti ujëvara e Mollopolcit, mbi 90 burime të ujit, lumi dhe pyjet e bukura.

Një zonë tjetër rekreative që ndodhet afër qytetit të Shtimes, është parku i pishave, që po ashtu ka edhe statusin e zonës së mbrojtur të natyrës me sipërfaqe rreth 15 ha.

Potenciale tjera për zhvillimin e turizmit në Komunën e Shtimes janë edhe objekte te trashëgimisë kulturore, natyrore dhe historike që ndodhen në territorin e komunës ndër të cilat duhet veçuar: Kështjella mesjetare e Topillës, Kalaja e Petrovës, Kulla e Agush Agës, Tyrbja E Shtimes, Vendlindja e Ahmet Shtimes, Xhamia e Vjetër e Shtimes, Xhamia e Rashincës Xhamia e Carralevës, Kulla e Muhamet Begut, Kulla e Sherif Agës në Vojnoc, Kulla e Ramë Sylës së Vojnocit, Kulla e Sahitit në Carralevë, Shkolla e Parë në Shtime, Shtëpia e Përshpirtshme, Kisha Ortodokse e Mihail Arkangjelit të Shenjtë, Shpella e Pjetërshticës, Shpella e Imer Devetakut - Devetakë, Gryka e Llanishtit, Kompleksi Përkujtimor “Masakra E Raçakut” – Raçak etj.

Në territorin e Komunës janë 13 objekte akomodimi dhe rekreacioni (motele, pishina, restorante) që ofrojnë qëndrim dhe akomodim 24 orë dhe që kanë në dispozicion 70 dhoma dhe 80 shtretër. Numri mesatarë i vizitorëve për një muaj llogaritet të jetë 350[[6]](#footnote-6).

Komuna e Shtimes ka përgatitur dhe miratuar Strategjinë e Zhvillimit të Turizmit Rural 2015-2019, që tani duhet të rishikohet dhe plotësohet.

Objektivat kryesore të kësaj strategjie janë:

* Ngritjen e vetëdijes dhe njohjen e rëndësisë së turizmit rural për zhvillim dhe ndikim pozitivë në ekonominë lokale;
* Përmirësimi i kushteve dhe cilësisë së jetëssë banorëve të zonës;
* Zhvillimi i qëndrueshëm i turizmit rural dhe rritja e punësimit;
* Krijimi i mjedisit të favorshëm për investime dhe stimulimin e bashkëpunimit mes sektorëve publik dhe privat (PPP);

Strategjia ka identifikuar edhe sfidat kryesore për zhvillimin e këtij sektori ndër të cilat veçohen:


* Zhvillimi i paplanifikuar në sektorin e turizmit dhe shkalla e lartë e papunësisë;
* Shfrytëzimi joracional i resurseve turistike rurale, kulturore dhe natyrore;
* Mungesa e regjistrit të plotë të objekteve turistike dhe mungesa e shënjimit të tyre;
* Infrastruktura jo e mjaftueshme teknike për zhvillimit të turizmit, e sidomos atij malorë;
* Niveli i ulët i vetëdijes për vlerat e objekteve turistike;

1. **Gjendja e Biodiversitetit**
   1. **Resurset ujore dhe menaxhimi i tyre**

Lumi kryesor në territorin e Komunës së Shtimes është lumi Shtime. Ky lum grumbullon edhe ujërat e lumit të Carralevës, Topillës dhe Mollopolcit. Sipërfaqja e pellgut të lumit Shtime është 102 km², me një prurje vjetore prej 32.26 milion m³. Lumi Carraleva buron në malin Carraleva. Ky lum së pari shfaqet pranë “Qafës së Dulës” dhe vazhdon rrjedhën përgjatë luginës së ngushtë të Carralevës. Lugina zgjerohet në zonën nga fshati Belinc deri në Shtime.

Ky lumë konsiderohet si një lumë malor, me gjerësi të shtratit të lumit 3-5 m, dhe deri në 7 m përgjatë rrjedhës së poshtme. Thellësia mesatare e këtij lumi është 50 cm dhe në disa pjesë deri në 1 m. Gjatë stinëve të lagësht uji derdhet në shtratin e lumit dhe përmbyt zonat përreth. Gjatë sezonit të verës përmban sasi shumë të vogël uji, rreth 40 l / s.

Një lumë tjetër me rëndësi që përshkon territorin e komunës është lumi Toplica me gjatësi 14.5 km, nga të cilat 12.9 km ndodhet në territorin e komunës. Burimi i lumit ndodhet në një lartësi mbidetare prej 1200 m.



***Figura 3:****Harta e lumenjve të komunës së Shtimes*

Ujërat nëntokësorë në territorin e kësaj komune mund të gjenden në aluvione dhe sedimente të Neogjenit. Pjesa më e madhe ndodhet përgjatë lumit. Akuiferet bazohen në zall dhe rërë në sedimentet Neogjene, me qëndrueshmëri prej 5-15 m me Kf = 3,9 x 10-3 cm / sek (Kf - koeficienti i filtrimit) dhe debiti 2 - 10,0 l / sek. Rezervat e konsiderueshme të ujërave nëntokësore ndodhen në këto sedimente. Një sasi e vogël uji gjendet në aluvionet e lumit Carraleva dhe në fshatin Pjetërshticë, zona e burimit të lumit Drenica. Sipas vlerësimeve të bëra bazuar në hartën hidro-gjeologjike, aluvionet dhe sedimentet ku ndodhen ujërat nëntokësore mbulojnë një sipërfaqe prej 43 km2.

Sipërfaqja e përgjithshme ujore e komunës përbëhet nga 96.6 ha lumenj, 6.18 ha përrenj 6.18 ha dhe 2.61 ha kanale ujore. Sipërfaqja totale e tokave ujore është 105.39 ha ose 0.78% e territorit të përgjithshëm të komunës[[7]](#footnote-7).

**Cilësia e ujit** sipërfaqësorë (të lumenjve) në territorin e komunës së Shtimes, monitorohet në dy pika monitorueses, në Devetak dhe në Vojnoc, të cilat ndodhen në lumin Shtime, që i takon pellgut të Ibrit. Në këto pika monitoruese, monitorimi kryhet nga Instituti Hidrometeorologjik i Kosovës (IHMK), dhe monitorohen10 parametra fizikë, 39 parametra kimik dhe 8 metale të rënda. Sipas vlerësimit të Agjencisë për Mbrojtjen e Mjedisit të Kosovës (AMMK), sa i përket parametrave fizik dhe kimik, bazuar në të dhënat e monitorimit në njërën nga stacionet monitoruese (Devetak), cilësia e ujit nuk është e ndikuar shumë në faktorët e jashtëm nga aktivitet njerëzore dhe cilësia e ujit është shumë e mirë, ndërsa në pikën e dytë monitoruese (Vojnoc) e cila ndodhet pas shkarkimeve të të gjitha ujërave urbane nga të gjitha fshatrat për rreth dhe të vetë qytetit të Shtimes, cilësia e ujit të këtij lumi është e dobët. Në këtë gjendje ka ndikuar shkarkimi i ujërave nga aktivitetet e ndryshme prodhuese, urbanizimi dhe bujqësia. Presionet në ujëra vijnë kryesisht si pasojë e rritjes së vëllimit të ujërave të shkarkuara pa trajtimin adekuat fizik, kimik e biologjik. E gjithë kjo ndikon në rritjen e vlerave të parametrave fizikë, kimik dhe mikrobiologjik në trupat ujorë. Presione të tjera nga reshjet janë shpëlarja e tokave bujqësore dhe sipërfaqeve të tjera ndotëse me ç’ rast vije deri te rritja e materieve të suspenduara, materive inorganike dhe atyre organike. Edhe sa i përket monitorimit të metave të rënda, janë regjistruar tejkalime të vlerave të lejuara për kromin, manganin dhe hekurin në pikën monitoruese në Vojnoc. Vlerësohet që tejkalimi i këtyre parametrave është rezultat i shkarkimeve në trupin ujorë të ujërave nga aktivitetet e ndryshme prodhuese dhe industriale në këtë zonë[[8]](#footnote-8).

Shfrytëzimi i pakontrolluar i resurseve ujore dhe dëmtimi i shtretërve të lumenjve, ende mbetet një nga format e degradimit të resurseve ujore në territorin e Komunës së Shtimes. Burim i ndotjes së lumenjve në komunën e Shtimes, janë mbeturinat që hidhen në këta lumenj dhe derdhja e ujërave të zeza direkt në lumenj pa ndonjë trajtim paraprak. Në tabelën 6 janë prezantuar rrjedhat kryesore të ujit në komunën e Shtimes dhe lokalitetet ku ata shtrihen që janë të rrezikuara nga hedhja e mbeturinave.

Në kuadër të kërkesave të qytetarëve përfshihen edhe nevoja për investime në pastrimin, zgjerimin dhe rregullim të atij lumi të Shtimes. Kjo problematikë ndërlidhet edhe mungesën e menaxhimit dhe e implementimit të projekteve[[9]](#footnote-9).

Tabela 6: Rrjedhat kryesore ujore në komunën e Shtimes dhe lokalitetet ku shtrihen ato

|  |  |  |
| --- | --- | --- |
| **Nr.** | **Lumenjtë** | **Vendbanimet** |
| 1 | Rrjedha e lumit Pjetërshtica | Pjetërshticë |
| 2 | Rrjedha e lumit Carraleva | Carralevë, Belinc dhe Raçak |
| 3 | Rrjedha e lumit Godanc | Godanc i Epërm dhe Gjurkoc |
| 4 | Rrjedha e lumit Topillë | Llanisht, Topillë, Devetak dhe Petrovë |
| 5 | Rrjedha e lumit Mollopolc | Mollopolc dhe Petrovë |
| 6 | Rrjedha e lumit Shtimja | Muzeqinë, Vojnoc, Shtime |
| 7 | Rrjedha e lumit Koshare | Gllavicë |

* 1. **Shfrytëzimi i tokës dhe cilësia e dheut**

Toka është komponent e rëndësishme e mjedisit në të cilën rritet dhe zhvillohet bota bimore dhe shtazore, dhe ku zhvillohet prodhimtaria bujqësore. Shfrytëzimi i tokës bartë me vete edhe mundësin e degradimit dhe ndotjes së saj në mënyrë direkte apo indirekte. Sfida është që të parandalohet degradimi i tokave nëpërmes masave dhe politikave specifike për mbrojtjen e tokave. Ndikimet e vazhdueshme nga aktivitetet njerëzore sjellin deri te degradimi i sipërfaqeve tokësore duke shkaktuar edhe pasoja socio-ekonomike.

Deri te ndotja e tokës vije kryesisht përmes shkarkimit të ujërave të ndotura, përdorimit të plehrave minerale dhe pesticideve, nga deponitë ilegale të mbeturinave, apo edhe formave tjera të shkarkimit të materieve të dëmshme në tokë.

Në komunën e Shtimes rreth 32% e tokës shfrytëzohet si tokë bujqësore, rreth 46% është pyje, diku 07% është zonë ndërtimore ndërsa rreth 0.9% është rrugë (tabela 7).

**Tabela 7:**Kategoritë e shfrytëzimit të tokës në komunën e Shtimes

|  |  |  |
| --- | --- | --- |
| **Kategoria e shfrytëzimit të tokës** | **Sipërfaqja ha** | **Sipërfaqja %** |
| Pyje | 6197.3 | 46.2 |
| Toka bujqësore | 4378.8 | 32.4 |
| Livadhe | 367.7 | 2.7 |
| Kullosa | 871.3 | 6.5 |
| Zona ndërtimore/vendbanime | 93.7 | 0.7 |
| Rrugë | 118.1 | 0.9 |
| Toka djerrina | 326.3 | 2.4 |
| Toka ujore | 105.4 | 0.8 |
| Gjithsej | 13420.1 | 100 |

Një ndër burimet kryesore të ndotjes së tokës janë edhe industritë kimike, përdorimi jo racional i pesticideve dhe plehrave jo minerale, ndotja e tokës me materie radioaktive, ndotja e tokës me metale toksike si dhe ndotja e tokës me mikro organizma patogjen. Gjithashtu edhe humbja e shtresës cilësore të tokës nga procese natyrore të erozionit si dhe nga aktivitetet e njeriut sikurse është prerja e pakontrolluar e pyjeve konsiderohet si ndër faktorët kryesor të degradimit të tokave.

Në komunën e Shtimes ekzistojnë rreth 30 deponi ilegale të mbeturinave komunale që janë si burime të ndotjes së tokave.

Eksploatimi i resurseve minerare është një dukuri tjetër, e dëmtimit të tokës në komunën e Shtimes. Në bazë të të dhënave të Komisionit të Pavarur të Minierave dhe Mineraleve, në territorin e komunës së Shtimes operojnë 53 operatorë që si subjekt të veprimtarisë kanë eksploatimin e gurit dhe të rërës. Nga këta operatorë 25 operatorë që kanë licenca për veprimtarinë e tyre dhe 9 operatorë që nuk kanë licenca për veprimtarinë e tyre[[10]](#footnote-10).

Faktorët tjerë që dëmtojnë cilësinë e tokave në Shtime janë edhe: ndërtimet e paplanifikuara, erozioni, dhe përdorimi i plehrave kimike dhe pesticideve.

Nuk ka informacione të plota për të vlerësuar dëmet e shkaktuara nga erozioni. Një vlerësim i përafërt është bërë në kuadër të procesit të hartimit të Planit Zhvillimorë të Komunës (tabela 8). Për parandalimin e erozionit duhet të zbatohen dispozitat e përcaktuara në Ligjin për Ujëra si dhe të implementohen veprimet e përcaktuara në Planin Hapësinor 2010-2020. Ne kuadër të veprimeve të nevojshme duhet të përfshihen edhe masat hidroteknike dhe masat për menaxhimin e tokës.

Pra, për parandalimin e erozionit kërkohet një serë masash teknike, programore dhe ligjore sikurse janë: Kufizimi i zonave të rrezikuara nga erozioni dhe zhvillimi i kontrolleve adekuate për secilën zone, përcaktimi ligjor i zonave të rrezikuara nga erozioni dhe informimi i rregullt dhe dhënia e udhëzimeve për të gjitha entitetet e prekura.

**Tabela 8:** Shkalla e erozionit në komunën e Shtimes sipas kategorive[[11]](#footnote-11)

|  |  |  |
| --- | --- | --- |
| **Kategoritë e erozionit në Komunën e Shtimes** | **Sipërfaqja ha** | **Sipërfaqja %** |
| Erozion shumë i dobët | 2445 | 18.1 |
| Erozion i dobët | 8038 | 59.45 |
| Erozion i mesëm | 1938 | 14.72 |
| Erozion i fortë | 11.37 | 0.08 |
| Erozion shumë i fortë | 1036 | 7.6 |

* 1. **Natyra dhe biodiversiteti**

Trashëgimia natyrore i referohet biodiversitetit duke përfshirë florën dhe faunën, ekosistemet dhe strukturat gjeologjike. Mbrojtja dhe shfrytëzimi i natyrës është i rregulluar sipas ligjit Nr. 03/L-233 për Mbrojtjen e Natyrës[[12]](#footnote-12). Sipas këtij ligji, inventarizimin e të gjithë përbërësve të larmisë biologjike, gjeologjike e peizazheve - llojet, tipit të vendbanimeve, gjeolokaliteteve dhe të peizazheve paraqitjen hartografike të llojeve të kërcënuara, gjeolokaliteteve dhe tipat e vendbanimeve etj. bëhet nga ana e Instituti i Kosovës për Mbrojtjen e Natyrës.

* + 1. **Zonat e Mbrojtura**

Që nga themelimi i Institutit të Kosovës për Mbrojtjen e Natyrës (IKMN) janë marrë nën mbrojtje ligjore shumë zona, monumente dhe vlera tjera të natyrës. Ky institucion në bashkëpunim me Komunën e Shtimes, kanë evidentuar edhe disa zona të rëndësishme të natyrës në territorin e komunës. Në kuadër të listës së zonave të mbrojtura të natyrës në Komunën e Shtimes, padyshim se Shpella e Pjetërshticës, Shpella e Devetakut dhe Kompleksi i pishave të Shtimes, paraqesin zonat me të rëndësishme (tabela 9).

**Tabela 9:** Lista e zonave të mbrojtura në Shtime[[13]](#footnote-13)

|  |  |  |  |  |  |  |  |
| --- | --- | --- | --- | --- | --- | --- | --- |
| **Emri i Objektit** | **Vendi** | **Sipër. (ha)** | **Viti i mbrojtjes** | **Kategoria** | **Përshkrimi** | **Gjendja** | **Shenjëzimi** |
| Lisi i Alushit | Rashincë | 5 ari | 2016 | III | Monument natyrore me karakter botanik | E mirë | Ka tabelë informuese |
| Lisat Binjak | Godanc i Epërm | 5 ari | 2016 | III | Monument natyrore me karakter botanik | E mirë | Ka tabelë informuese |
| Lisi i Sahitit | Godanci Epërm | 5 ari | 2016 | III | Monument natyrore me karakter botanik | E mirë | Tabela informuese e dëmtuar |
| Trungjet e Dushkut  (Quercus sp.) | Mollopolc | 15 ari | 2016 | III | Monument natyrore me karakter botanik | E mirë | Ka tabelë informuese |
| Kompleksi i Pishave  (Pinus Nigra) | Shtime | Mbi 35 ha | 2016 | IV | Peizazh i mbrojtur i natyrës | E mirë | Ka tabelë informuese |
| Gështenjat e Shtimes | Shtime | 10 ari | 2016 | III | Monument natyrore me karakter botanik | E mirë | Mungon tabela informuese |
| Shpella e Pjetërshticës | Pjetërsht-icë | 1 ha | 2016 | III | Monument natyror i karakterit gjeomorfologjik | E mirë | Tabela informuese e dëmtuar |
| Shpella e Devetakut dhe Burimi | Devetak | 1 ha | 2016 | III | Monument natyror me karakter gjeomorfologjikdhe hidrologjik | E mirë | Mungon tabela informuese |
| Burimi i ujit “Vrella e zezë” | Petrovë | 1 ha | 2016 | III | Monument natyror me karakter hidrologjik | E mirë | Mungon tabela informuese |
| Shpella e Imer Devetakut | Devetak | 1 ha | 2016 | III | Monument natyror me karakter gjeomorfologjik | E mirë | Mungon tabela informuese |

**Shpella e Pjetërshticës** ndodhet në fshatin Pjetërshticë në kodrën e quajtur Suka e Vogël. Është një shpellë ende e pa hulumtuar sa duhet e cila sipas disa veçorive është e ngjashme me Shpellën e mermertë në Gadime. Shpella në Pjetërshticë u zbulua me 2 shtator të vitit 2003, nga një grup fëmijësh të këtij fshati. Shpella ka pamje shumë të bukur me plot kristale dhe shkëlqim, duke filluar nga hyrja. Ndërtimi gjeologjik i kodrës Suka e Vogël ku është zbuluar shpella, është shumë i ndërlikuar. Terreni është i përbërë kryesisht nga serpentinet, ku në disa vende kemi serpentinite shumë të ndryshuara. Në këtë kodër ndodhet një pjesë e cila është e ndërtuar nga rreshpet argjilore. Duke vazhduar rrugën përreth kodrës Suka e Vogël, vazhdimisht ka ndërrime të shkëmbinjve, rreshpe argjilore me ngjyra të ndryshme dhe me shkallë të ndryshme të shkatërrimit. Në mes rreshpeve janë gëlqerorët të cilët janë zbuluar vetëm në pjesën ku është edhe hyrja e shpellës, ndërsa sa vazhdon kjo seri e gëlqerorëve dhe në cilin drejtim vazhdon, për momentin nuk është e hulumtuar[[14]](#footnote-14). Shpella e Pjetërshticës është marrë në mbrojtje nga Asambleja e Komunës së Shtimes në vitin 2017.



***Figura 4****: Shpella e Pjetërshticës*

**Shpella e Devetakut,** është një tjetër vlerë natyrore e Komunës së Shtimes. Ajo u zbuluar rastësisht në vitin 2013, nga një i ri derisa po gërmonte me ekskavator për të nxjerrë gurë. Ndodhet në fshatin Topillë, disa metra mbi vendin Vrella e Zezë. Shpella ka hyrje natyrore, një korridor që vazhdon me gjatësi rreth 20 metra, derisa pjesa pas tyre ka një ngushticë, e cila nuk është eksploruar ende. Territori i fshatit Topillë njihet edhe për shpella të tjera, ndërsa zbulimi i kësaj shpelle paraqet një risi për këtë komunë, dhe pritet që në të ardhmen pritet të përgatitet edhe për hapje për vizitorë. Edhe kjo shpellë është marrë në mbrojtje ligjore nga Komuna e Shtimes, dhe gjithashtu janë marrë masat për të mbrojtur atë nga dëmtimet. Hapësira në të cilën është gjetur shpella, përkatësisht rruga prej Gurit të Shtrenjtë deri në fshatin Topillë, është e njohur edhe për atraksione të tjera, siç është Shpella e Imer Devetakut, Kështjella Mesjetare e Topillës, Shpella e Lakuriqëve, e njohur edhe si Shpella e Topillës.



***Figura 5:*** *Shpella e Devetakut*

Megjithëkëtë përkundër faktit që janë shpallur të mbrojtura komuna ende nuk ka bërë investime në hapjen e këtyre shpellave për vizitorë. Prandaj një ndër aktivitetet e komunës së Shtimes në të ardhmen duhet të jetë e orientuar në përgatitjen e këtyre shpellave për tu hapur për vizitorë dhe promovimi i vlerave të tyre për aspekte turistike.

* + 1. **Flora dhe vegjetacioni**

Në pjesën malore dominojnë pyjet përziera. Prej drunjëve dallohen llojet gjetherënëse si qarri (*Quercus cerris*), bungu, ahu (*Fagus sylvatica*), shkoza (*Carpinus orientalis*). Përhapje më të kufizuar kanë llojet tjera që paraqiten si të vetmuara si brekia, bliri (*Tilia kordata*), frashëri etj.

Përhapje kanë edhe llojet drunore të shkurreve si thana (*Cornus mas*), murrizi (*Crataegus monogyna*), kaça (*Rosa canina*), manaferra e egër (*Rubus fruticosus*), shtogu (*Sambocus nigra*), kulumbria (*prunus spicosa*), lajthia (*Corylus avellana*), në vise të larta fieri i shqiponjës (*Pteridium aquilinium*) etj.

Prej bimëve barishtore, ka lloje të ndryshme si ato që rriten në ambient të hapur pa prezencë të drunjëve, si edhe, ato që rriten brenda pyjeve. Me rëndësi të veçantë janë llojet bimore barishtore aromatike si çaji i malit (*Origanum vulgare*), kantarioni (*Hypercium perforatum*), kamomili (*Matricaria chamomila*), dredhëza (*Fragaria vesca* ) etj.

Vegjetacioni i komunës së Shtimes në pjesën më të madhe i takon vegjetacionit të pyjeve termofile dhe mezofile gjetherënëse, ndërsa pjesë të vogla përbëhen nga vegjetacioni barishtor i tipit të kullotave mezofile dhe kserotermofile. Në pak vende nëpër lugina vjen në shprehje vegjetacioni higrofil.

**Pyjet termofile** përfaqësohen me asociacionet: *Quercetum farnetto cerris scardicum* *dhe Quercetum montanum;*

**Pyjet mezofile** përfaqësohen nga asociacionet Fagetum submontanum dhe Fagetum moesiacae montanum;

**Vegjetacioni barishtor** përfaqësohet nga asociacionet: Agrosti-Chrysopogonetum grylli, Hyperico-Euphorbietum glabriflorae dhe Potentillo-Fumanetum bonapartei.

**Tabela 10:** Disa asociacionet bimore karakteristike për territorin e Komunës se Shtimes**[[15]](#footnote-15)**

|  |  |  |
| --- | --- | --- |
| **Fitocenoza** | | **Ass.: Quercetum montanum** |
| Përhapja | | Në territorin e Shtimes kjo fitocenozë është mjaft e përhapur. Zakonisht zhvillohet në lartësinë mbidetare prej 600 – 1000 (1200) m., në vende pak a shumë të rrafshta ose në maje të kodrave në ekspozicione të ndryshme. Kushtet ekologjike në terrenet ku kjo fitocenozë zhvillohet janë të ndryshme, prandaj fitocenoza ka edhe varianta të ndryshme. Pyjet që i takojnë kësaj fitocenoze janë në gjendje të mirë nga fakti se zhvillohen në terrene jo të përshtatshme për shfrytëzim të masës drunore, kështu që faktori antropogjen më pak vjen në shprehje. Kjo fitocenozë zë pozicion në mes të fitocenozave termofile të dushkut me shkozë ose tjera dhe atyre mezofile të ahut, prandaj në përbërjen floristike të fitocenozës gjenden disa lloje termofile dhe mezofile dhe për këtë shkak fitocenoza është mjaft e pasur me lloje (Rexhepi, F. 1994). |
| Llojet më të rëndësishme dhe përbërja floristike dhe struktura e asociacionit | | Sipas Krasniqit 1972 dhe Rexhepit (1979, 80, 1994) llojet më të rëndësishme të kësaj fitocenoze janë: Quercus petraea, Tilia platyphyllos, Acer pseudoplatanus, Carpinus betulus, Quercus cerris, Acer tataricum, Clinopodium vulgare, Vicia cracca, Primula acaulis, Melica uniflora, Fragaria vesca, Dactylis glomerata, Festuca heterophylla etj. Në territorin e Malit Drenicë në lokalitetin Pjetërshticë, fitocenoza është mjaft mirë e diferencuar nga aspekti floristik.. Për nga përbërja floristike, është vërtetuar se katin e drunjëve e përbënë kryesisht Quercus petraea (Bungu) me pjesëmarrje të llojeve tjera drunore, shkurre por edhe barishtore. Drurët dhe shkurret prezente në kuadër të kësaj fitocenoze janë: Quercus petraea, (edifikator dhe dominant), Acer pseudoplatanus, Quercus cerris, Carpinus betulus, Tilia platyphyllos etj. Prej llojeve barishtore, si më të shpeshta dhe që arrijnë shkallë më të lartë të konstancës janë llojet: Melica uniflora, Lathyrus venetus, Fragaria vesca, Dactylus glomerata, Veronica chamaedrys, Lathyrus niger, Polygonatum odoratum, Melittis melissophyllum, Helleborus odorus, Stellaria holostea, Symphytum tuberosum, Euphorbia amygdaloides, Lathyrus inermis etj. Lloje të cilat në kuadër të fitocenozës marrin pjesë me konstancë më të ulët janë: Physospermum cornubensis, Primula acaulis, Iris graminea, Pulmonaria officinalis, Tanacetum corymbosum, Stachys cardica, Trifolium alpestre, Brachypodium sylvaticum, Astragalus glycyphyllos, Convalaria majalis, Campanula trachelium, Luzula forsteri etj. |
| Llojet karakterisitike të asociacionit | | Quercus petraea, Tilia platyphyllos, Acer pseudoplatanus, Carpinus betulus, Melica uniflora, Fragaria vesca, Vicia cracca, Primula vulgaris |
| Llojet karakteristike të aleancës: | | Quercus cerris Evonymus verrucosus Acer tataricum Prunus spinosa Juniperus communis Dactylis glomerata Symphytum tuberosum Lembotropis nigricans Silene viridiflora Origanum vulgare Potentilla micrantha |
| Llojet karakteristike të rendit: | | Pyrus pyraster Cornus mas Chamaecytissus supinus Lathyrus venetus Polygonatum odoratum Lithospermum purpuro – coeruleum Trifolium alpestre Tanacetum(Crysanthemum) corymbosum Astragalus glycyphyllos Clinopodium vulgare Genista ovata Campanula persicifolia Silene nutans Geranium sanguineum |
| Llojet karakteristike të klasës: | | Sorbus torminalis Crataegus monogyna Rosa canina Lonicera caprifolium Corylus avellana Acer campestre Fraxinus ornus Corylus colurna Hedera helix Helleborus odorus Brachypodium sylvaticum Geum urbanum Poa nemoralis Campanula trachelium; |
| Llojet shoqëruese | | Acer obtusatum Quercus farnetto Colutea arborescens Lembotropis nigricans Euphorbia amygdaloides Stellaria holostea Veronica chamaedrys Physospermum cornubiensis Luzula forsteri Lathyrus niger Stachys scardica Cyclamen hederifolia Cardamine bulbifera Inula salicina Chamaespartium saggitale Melitis melissophyllum Lychnis coronaria Iris graminea Aremonia agrimonoides Erythronium dens-canis Poa bulbosa Viola silvestris Chamaecytissus hirsutus Plantanthera bifolia Pulmonaria officinalis Convalaria majalis Galium odoratum Scutelaria altisima. |
| Karakteristikat e fitocenozës | | Dominojne format hemikriptofite (41%) dhe ato fanerofite (39%), ndërsa më pak të përfaqësuara janë format jetësore geofite (15%) dhe hamefite (5%). |
| Gjendja | | Edhe pse nën veprimin e faktorit antropogjen dhe e rëndësishme në aspektin ekonomik, në shumicën e lokaliteteve, për shkak të terreneve jo të përshtatshme për shfrytëzimin e masës drunore, është e ruajtur mjaft mirë. |
| **Fitocenoza** | | **Ass.: Fagetum submontanum (Rud. 1949) Jov. 1967** |
| Përhapja | | Fitocenoza e ahut submontan duhet mirë të diferencohet nga fitocenoza e ahut montan (Fagetum montanum) nga se kjo është fitocenozë më termofile në kuadër të pyjeve të ahut (Rexhepi, F. 1994). Kjo fitocenozë zhvillohet në zonën e dushkut në ekspozicionet e freskëta veriore ku ka lagështi më të madhe si dhe temperaturat janë më të ulëta. Zhvillohet në zonën e dushkut ku për shkak të pjerrësisë së madhe të terrenit dhe ekspozicioneve verore, kushtet për zhvillimin e fitocenozave të dushkut janë jo të favorshme. Për këtë shkak në këtë fitocenozë lajmërohen edhe disa lloje kserofite si: Acer campestre, Acer obtusatum, Clinopodium vulgare, Potentilla micrantha etj. Në territorin e Komunës së Shtimes kjo fitocenozë dominon në kuadër të pyjeve të ahut. Në këto terrene asociacioni Fagetum submontanum është i përhapur në lokalitetet: Pjetërshticë. |
| Llojet më të rëndësishme dhe përbërja floristike dhe struktura e asociacionit | | Llojet më të rëndësishme drunore të kësaj fitocenoze janë: Fagus moesiaca, Acer platanoides, Acer obtusatum, Populus tremula, Tilia platyphyllos, Prunus avium, Lonicera caprifolium, Hedera helix etj. Në katin e shkurreve ka pak lloje, ndërsa kati i bimëve barishtore është më i pasur. Prej bimëve barishtore të cilat më shpesh i hasim në një shkallë më të lartë tëkonstancës janë llojet: Scrophularia nodosa, Dryopteris filix mas, Cephalanthera damasonium, Knautia drymeia, Mycelis muralis, Lathyrus venetus, Dentaria bulbifera, Viola reichenbachiiana, Veronica chamaedrys, Pulmonaria officinalis, Euphorbia amygdaloides, Galium odoratum, Helleborus odorus etj. Gjithashtu gjatë kësaj kohe me shkallë më të ulët të konstancës i hasim llojet: Stellaria holostea, Sanicula europaea, Symphytum tuberosum, Aremonia agrimonoides, Melittis melissophyllum, Anemone nemorosa, Neotia nidus - avis etj. |
| Llojet karakterisitike të asociacionit | | Fagus moesiaca, Acer platanoides, Lonicera caprifolium, Lathyrus venetus, Potentilla micrantha, Cardamine bulbifera |
| Llojet karakteristike të aleancës | | Acer pseudoplatanus, Prunus avium, Evonymus europaea, Galium odoratum, Isopyrum thalictroides |
| Llojet karakteristike të rendit | | Carpinus betulus, Ulmus campestris, Rosa arvensis, Stellaria holostea, Sanicula europaea, Viola reichenbachiana, Mercrialis perennis, Arum maculatum, Anemone ranunculoides, Lamium maculatum, Knautia drymeia, Erythronium dens – canis, Pulmonaria officinalis, Scilla bifolia, Neottia nidus avis, Anemone nemorosa. |
| Llojet karakteristike të klasës | | Sorbus torminalis Acer obtusatum Corylus avellana Corylus colurna Acer campestre Pyrus pyraster Crataegus monogyna Quercus cerris Clematis vitalba Cornus sanguinea Fraxinus ornus Ligustrum vulgare Hedera helix Helleborus odorus Geum urbanum Brachypodium sylvaticum Primula acaulis Campanula trachelium Poa nemoralis Polygonatum odoratum |
| Llojet shoqëruese | | Quercus petraea Populus tremula Tilia platyphyllos Viburnum lantana Evonymus verrucosus Cornus mas Veronica chamaedrys Melittis melissophyllum Melica uniflora Symphytum tuberosum Aremonia agrimonoides Cyclamen hederifolia Physospermum cornubiense Pteridium aquilinum Polypodium vulgare Convalaria majalis Dryopteris filix mas Lathyrus inermis Scutelaria altissima Digitalis laevigata Cystopteris fragilis Fragaria vesca Cephalanthera damasonium Plantanthera bifolia Dactylic glomerata Hieratium sylvatica Festuca haeterophylla Scrophularia nodosa Lathraea squamaria Ajuga reptans Coronila elegans Prunela vulgaris Leucanthemum vulgare Astragalus glycyphyllos Campanula persicifolia Trifolium medium Trifolium alpestre Atropa bella donna Lathyrus niger Stachys scardica Clinopodium vulgare Smyrnium perfoliatum |
| Karakteristikat e fitocenozës | | Dominojnë format jetësore hemikriptofite (42%) dhe ato fanerofite (31%), pastaj vijnë geofitet (26%), ndërsa hamefitet janë të përfaqësuara vetëm me 1%. |
| Gjendja | | Për shkak të vlerës ekonomike në disa lokalitete ku është prezente kjo fitocenoze janë në degradim e sipër si rezultat i veprimit negativ të faktorit antropogjen. Për shkak të vlerës ekonomike disa pjesë të territorit të hulumtuar (sidomos pjesë të konsiderueshme të cilat i takojnë sektorit publik) kanë pësuar ndryshime degraduese si rezultat i veprimit negativ të faktorit antropogjen. Ato pjesë në të ardhmen duhet të rivitalizohen, ndërsa shfrytëzimi i këtyre pyjeve të bëhet me kujdes dhe mençuri. |
| **Fitocenoza** | **Ass.: Fagetum moesiacae montanum Bleč. et Lakušič 1970** | |
| Përhapja | Pyjet e ahut montan në territorin e Kosovës janë të përhapura në lartësi mbidetare prej 900 – 1300 m në masive të mesme dhe të larta malore. Në tërritorin e Komunës së Shtimes këto pyje janë të përhapura në lokalitetet: Pjetërshticë (Pjetërshticë – Dugë) dhe Malet e Carralevës. Në anën e poshtme këto pyje kontaktojnë me pyjet e dushkut ose të ahut submontan, ndërsa në zonën e sipërme me pyjet e ahut me bredh ose pyje tjera të rendit Fagetalia ose të rendit Pinetalia heldreichii – nigrae. Fitocenoza zhvillohet në toka mesatarisht të thella dhe të freskëta, toka acidike në silikate, toka të mesme të thella në karbonate ose në toka rendzine në serpentine (Rexhepi, F. 1994). | |
| Llojet më të rëndësishme dhe përbërja floristike dhe struktura e asociacionit | Edifikator kryesor i kësaj fitocenoze është ahu (Fagus moesiaca), ndërsa lajmërojen më pak llojet si: Quercus petraea, Carpinus betulus, Acer platanoides, Salix caprea , Prunus avium etj. Kati i shkurreve është i diferencuar pak, ndërsa kati i bimëve barishtore ka numër të konsiderueshëm të llojeve të tipit mezofil të cilat janë të rëndësishme për pyjet e tipit mezofil. Në territorin e Kosovës, varësisht nga përbërja gjeologjike, tipit të tokave etj., janë konstatuar disa varianta të pyjeve të ahut montan (Krasniqi, F. 1972, Rexhepi, F. 1975, 76, 82, 83). Në territorin e Malit Drenicë fitocenoza është mjaft mirë e diferencuar nga aspekti floristik. Drurët prezent në kuadër të kësaj fitocenoze në territorin e Malit Drenicë janë: Fagus moesiaca (edifikator dhe dominant), Quercus petraea, Acer platanoides, Salix caprea etj. Në katin e shkurreve ka pak lloje, ndërsa kati i bimëve barishtore është pak më i pasur në pranverë (atëherë kur me të masdhe zhvillohen efemeret), ndërsa më vonë me gjethimin e ahut raportet ndryshojnë. Prej bimëve barishtore të cilat i hasim në një shkallë më të lartë të konstancës janë llojet: Galium odoratum, Dentaria bulbifera, Viola reichenbachiana, Veronica chamaedrys, Pulmonaria officinalis, Euphorbia amygdaloides, Mercurialis perennis, Helleborus odorus, Lathyrus venetus, etj. Me shkallë më të ulët të konstancës i hasim llojet: Lilium martagon, Mycelis muralis, Stellaria holostea, Sanicula europaea, Symphytum tuberosum, Aremonia agrimonoides, Hedera helix, Melittis melissophyllum, Convalaria majalis, Anemone nemorosa, Neotia nidus avis etj. | |
| Llojet karakterisitike të asociacionit | Fagus moesiaca Acer platanoides Cardamine bulbifera Euphorbia amygdaloides Lilium martagon | |
| Llojet karakteristike të aleancës | Acer pseudoplatanus Prunus avium Salix caprea Galium odoratum Isopyrum thalictroides | |
| Llojet karakteristike të rendit | Carpinus betulus Mercurialis perennis Viola reichenbachiana Erythronium dens – canis Sanicula europaea Pulmonaria officinalis Anemone nemorosa Stellaria holostea Lamium maculatum Neottia nidus avis Arum maculatum Polygonatum multiflorum Anemone ranunculoides Scilla bifolia | |
| Llojet karakteristike të klasës | Corylus avellana Sorbus torminalis Corylus colurna Pyrus pyraster Lathyrus venetus Hedera helix Helleborus odorus Polygonatum odoratum Primula vulgaris Geum urbanum Poa nemoralis | |
| Llojet shoqëruese | Quercus petraea Acer obtusatum Populus tremula Veronica chamaedrys Melica uniflora Symphytum tuberosum Convalaria majalis Aremonia agrimonoides Scrophularia nodosa Melittis melisophyllum Dryopterix filix mas Pteridium aquilinium Cephalanthera damasonium Festuca heterophylla Cyclamen hederifolia Scutelaria altisima Cystopteris fragilis Galanthus nivalis Polypodium vulgare Coronila elegans Atropa bella- dona Lathrea squamaria | |
| Karakteristikat e fitocenozës | Dominojnë format jetësore hemikriptofite (39%) dhe ato fanerofite (33%) ndërsa geofitet janë të përfaqësuara me 28 %. | |
| Gjendja | Në bazë të analizimit të gjendjes në terren është konstatuar se kjo fitocenozë ka një shtrirje jo shumë të gjerë. Për shkak të vlerës ekonomike është degradim e sipër si rezultat i veprimit negativ të faktorit antropogjen.  Për shkak të vlerës ekonomike disa pjesë të territorit të hulumtuar (sidomos pjesë të konsiderueshme të cilat i takojnë sektorit publik) janë degraduar si rezultat i veprimit të faktorit antropogjen. | |

**Llojet me karakter endemik që janë evidentuar në territorin e Komunës së Shtimes**

Lloji ***Centaurea kosaninii*** i cili në bazë të literaturës (Rexhepi, F. 2000) ndodhet në Pashtrik, Brezovicë, Koznik, Godanc dhe Gllanasellë. Ky lloj është konstatuar edhe në një lokalitet të komunës së Shtimës përkatësisht në Karaçicë me numër të vogël të individëve.

Lloji ***Polygala doerfleri*** e cila në bazë të dhënave nga literatura (Krasniqi, F. 1969, Rexhepi, F. 1994, 2000, Krasniqi, E. 2003) është e përhapur Llabjan, Koznik, Devë dhe Mrasor. Ky lloj është konstatuar edhe në një lokalitet të komunës së Shtimes përkatësisht në Karaçicë.

Në këtë lokalitet është evidetuar po ashtu edhe një lloj që haset shumë rrallë në territorin e Kosovës. Ky është lloji ***Angelica sylvestris .***

Në territorin e Komunës së Shtimes janë evidentuar edhe disa lloje që janë përfshira në Librin e Kuq të Florës vaskulare të Kosovës si *Malus Florentine, Querques trojana, Polygala doerfleri Hayek* dhe *Centaurea kosaninii Hayek*. Karakteristikat e këtyre llojeve janë prezantuar në tabelën 11.

**Tabela 11:** Llojet e florës vaskulare të evidentuara në territorin e Komunës së Shtimes që janë të përfshira në Librin e Kuq të Florës vaskulare së Kosovës[[16]](#footnote-16)

|  |  |
| --- | --- |
| **Lloji** | **Karaktersitikat** |
| **Emri shkencor** | **Malus florentina (Zucc.) C.K. Schneider (syn.: Sorbus florentina Nym.)** |
| **Emri shqip** | **Mollë florentine** |
| **KATEGORIA SISTEMATIKE** | **Familja: Rosaceae – Trëndafilore** |
| PËRSHKRIMI BOTANIK | Shkurre ose dru i vogël (Fanerofite P), deri 5 m. i lartë, me kurorë të rrumbullakët dhe lëvore të plasaritur. Degët e reja të kuqe në të kafet, me qime, pa gjemba; Gjethet vezake të gjera, 3-6 x 2-4 cm, me majë të mprehtë, të cunguara ose si zemër në bazë; Lulesa vastakore me 5-8 lule, me bishta me qime, me diametër 1,5 – 2 cm, të bardha.  Fryti elipsoid i gjerë, rreth 1 cm i gjatë, i kuq të paktën në një anë, me qeliza gurore. Fara zakonisht 10, ngjyrë gështenje, 2 x 6 mm. Lulëzon:IV-V. Frytnon: VIII- |
| HABITATI: | Rritet në pyje gjethegjera termofile dhe mezotermofile të dushkut (Quercetum farnettocerris scardicum Krasn.) si dhe në pyje të shkozës së zezë ( Carpinetum orientalis scardicum Krasn.) e shoqëruar nga llojet: Quercus farnetto, Q. cerris, Q. petraea, Sorbus domestica, S. torminalis, Fraxinus ornus, Colutea arborescens, Viburnum lantana, Cornus mas, Comandra elegans, Paeonia decora, Lithospermum purpureocoeruleum, Physospermum aquilegifolium etj. |
| PËRHAPJA E PËRGJITHSHME | Itali, Maqedoni, Greqi Veriore, Shqipëri, Kosovë (Paleoendemike e Ballkanit dhe Apenineve) |
| PËRHAPJA NË KOSOVË | Gërmi, Gllarevë, Blinajë, Qyqavicë, Malin Drenicë, Carralevë, Malet e Suharekës , Radavc dhe Pashtrik. |
| POPULACIONET: | Populacionet e këtij lloji në të gjitha lokalitetet e konstatuara kanë numër shumë të vogël të individëve maturë. Zakonisht në të gjitha lokalitetet takohen individ të vetmuar ose në numër shumë të vogël. |
| KATEGORIA E KËRCËNUESHMERISË NË KOSOVË SIPAS IUCN VU | I Përkeqësuar (VU)- Ky lloj është vlerësuar si i Përkeqësuar (VU) pasi qe Sipërfaqja e Përhapjes (EOO) është me <5000 km2, Zona e Zënë (AOO) prej tij është është <800 km2 dhe është vërejturë së habitatet ku rritet ky lloj janë duke u degraduar nga faktori njëri dhe zjarret, gjë qe ka ndikim direkt në zvogëlimin e numrit të individëve maturë dhe arealit të këtij lloji. |
| VITI I VLERESIMIT | 2013 |
| STATUTI NDËRKOMBËTAR | Lloji është përfshirë në Listën e Kuqe të florës së Evropës, ne kategorinë mungesë te dhënash (DD), në Listën Botërore të IUCN’së është kategorizuar si i rrallë (R), në Librin e Kuq të Shqipërisë është vlerësuar në kategorinë mungesë të dhënash (DD). |
| SHKAQET E RREZIKIMIT | Humbja dhe degradim i habitatit i nxitur prej njeriut (Prerja selektive e drunjtëve, Prerja për pastrim); Faktorët e brendshëm (Shpërndarja e kufizuar, Dendësia e ulët, Shtrirja e kufizuar), Zjarret. |
| NDËRMARRJA E MASAVE MBROJTËSE | Në bazë të udhëzimit administrativ Nr. 18/2012 për shpalljen e llojeve të egra të mbrojtura dhe strikt të mbrojtura (MMPH) të Republikës se Kosovës ky takson nuk është nën mbrojtje. |
| MASAT MBROJTËSE | Përmes shoqatave mjedisore dhe institucioneve për mbrojtjen e mjedisit, duhet të mbrohen populacionet e këtij lloji në Kosovë, e në veçanti ato qe janë afër vendbanimeve dhe nën ndikim direkt të faktorit antropogjen. Ky lloj ka areal të kufizuar dhe numër shumë të vogël të individëve maturë andaj duhet të futet në Listën e Kuqe të florës vaskulare të Kosovës si lloj i rrallë dhe i rrezikuar dhe të mbrohet me ligj. |
| **Emri shkencor:** | **Quercus trojana Webb in Loudon** |
| **Emri shqip** | **Qarrazi** |
| **KATEGORIA SISTEMATIKE** | **Familja: Fagaceae – Ahore** |
| PËRSHKRIMI BOTANIK | Dru deri 15 (-18) m (Fanerofite P), me lëvore të çarë pllakëza-pllakëza de me kurorë gati piramidore. Degët e reja pushbuta. Sythët 3-5 mm, me ndajgjethëza. Gjethet thahen në dimër dhe bien në pranverë, vezake të përmbysëta-gjatore, gjirake deri dhëmbë-dhëmbë, si zemër në bazë, majëgjata; përsipër të shndritshme dhe gati të shogëta, përposh pa ose me pak qime të imëta kur kanë mbaruar së rrituri. Lulet mashkullore me 3-5 thekë, në gathë 3.5-5 cm; lulet femërore me 4-5 shtyllëza. Frytet piqen vitin e dytë; gishtja me mëlluga të shtrënguara në bazë, të përthyera në mes de të ngritura ose të lakuara në pjesën e sipërme. Lëndët 35-45x25-30 mm, pushlore. Lulëzon III-IV. Frytnon XI |
| HABITATI | Në Kosovë rritet në substrat me bazë shkëmbore gëlqerore dhe me tokë të kuqe (terra rosa), ndërsa në kuadër të rendit Quercetalia pubescentis respektivisht aleancës Ostryo-carpinion orientalis formon fitocenozën Quercetum trojanae dukagjini. Rritet në shoqëri me llojet: Pyrus amigdaliformis, Pistacia terebinthus, Asphodeline lutea, Colutea arborescens, Convolvulus althaeoides, Teucrium polium, Euphorbia myrsinites, Coronila emeroides, Scutelaria orientalis, Muscari botryoides, Filago germanica, Sesleria autumnalis, Coronilla scorpioides, Ruta graveolens etj. |
| PËRHAPJA E PËRGJITHSHME | Gadishulli Ballkanik, Anadolli, Italia Jugore; |
| PËRHAPJA NË KOSOVË | Rrëzë Pashtrikut (Planej, Gorozhup, Vlashnjë, Mazrek), rrëzë Koritnikut (Zhur, Shkozë, Vërmicë), pastaj rrëzë Oshlakut (Reçan, Sredskë), Rrëzë Malit të Carralevës. Në Kosovë rritet në substrat me bazë shkëmbore gëlqerore dhe me tokë të kuqe (terra rosa), ndërsa në kuadër të rendit Quercetalia pubescentis respektivisht aleancës Ostryo-carpinion orientalis formon fitocenozën Quercetum trojanae dukagjini. Rritet në shoqëri me llojet: Pyrus amigdaliformis, Pistacia terebinthus, Asphodeline lutea, Colutea arborescens, Convolvulus althaeoides, Teucrium polium, Euphorbia myrsinites, Coronila emeroides, Scutelaria orientalis, Muscari botryoides, Filago germanica, Sesleria autumnalis, Coronilla scorpioides, Ruta graveolens etj |
| POPULACIONET | Ky lloj në Kosovë formon 4 populacione të qëndrueshme (rrëzë Koritnikut, Rrëzë Pashtrikut, Reqan-rrëzë Oshlakut dhe rrëzë Maleve të Carralevës). Populacionet janë të qëndrueshme me përjashtim të populacionit rrëzë Maleve të Carralevës ku degradimi rezulton me gjendje jo të mirë të populacionit |
| KATEGORIA E KËRCËNUESHMERISË NË KOSOVË SIPAS IUCN | Gati i rrezikuar (NT)- Lloji është vlerësuar në kategorinë NT (Gati i rrezikuar) sepse ky lloj ka përhapje të kufizuar, prehet pa kriter për ngrohje nga banorët lokal dhe si pasojë e zjarreve të paraqitura në vitet e fundit është duke u zvogëluar areali i këtij lloji në Kosovë. |
| VITI I VLERESIMIT | 2013 |
| STATUTI NDËRKOMBËTAR: | Nuk është e përfshirë në Listën e Kuqe të florës së botës (Ëalter, K.S., Gillett, H.J. 1998) as në Listën e Kuqe të Florës vaskulare të Evropës (Bilz, M. et. al. 2011). |
| SHKAQET E RREZIKIMIT | Vendbanimet njerëzore, Shpërndarja e kufizuar, Zjarret. |
| NDËRMARRJA E MASAVE MBROJTËSE | Në Republikën e Kosovës ky takson është nën mbrojtje ligjore (Arkivi i IKMN- Vendimi Nr. 239/86). |
| MASAT MBROJTËSE: | Meqenëse është lloj, populacionet e të cilit janë të shpërndara vetëm në pjesën Jugperëndimore të Kosovës, duhet të mbrohet me ligj dhe të futet në Listën e Kuqe të florës vaskulare të Kosovës si lloj i rrallë dhe i rrezikuar. Lloji duhet të ketë mbrojtje individuale dhe ruajtje të habitatit nëpërmjet shoqatave mjedisore, dhe institucionet kompetente për mbrojtjen e natyrës të Republikës së Kosovës |
| **Emri shkencor:** | **Centaurea kosaninii Hayek** |
| **Emri shqip** | **Kokoçel i Koshaninit** |
| **KATEGORIA SISTEMATIKE** | **Asteraceaee (Compositae) – Kompozitore** |
| PËRSHKRIMI BOTANIK | Bimë barishtore shumëvjeçare (Hemikriptofite H). Kërcejtë deri 70 cm, pak të degëzuar në pjesën e sipërme. Gjethet të shogëta, zakonisht dy fish pendore të çara; segmentet jo më shumë se 1 mm të gjerë, ngushtësisht vizakë. Pështjella me diametër rreth 15 mm; shtojcat të ngushta, kinde-kinde deri me dhëmbë të shkurtër, të verdhë rreme. Lulet manushaqe ose të kuqe të errëta. Akenët 3.5 mm, sa 1/2 e gjatësisë së xhufkës. Lulëzon VI. Frytnon VIII (Vangjeli, J. et al. 2000). |
| HABITATI | Në Kosovë rritet në vende të thata shkëmbore e kullota me natyrë serpentinore (Halacsyetalia sendtneri) por edhe gëlqerore të zonave malore. Shoqërohet nga llojet: Euphorbia glabriflora, Stachys recta, Polygala doerfleri, Halacsya sendtneri, Stachys scardica, Campanula lingulata, Astragalus onobrychis, Potentilla visianii, Melanpyrum cristatum, Plantago argentea, Veronica andrasovszkyi, Aster albanicus subsp. albanicus, Scabiosa fumaroides, Forsythia europaea, Sanguisorba albanica, Genista hassertiana, Serratula radiata, Jurinea mollis, Dianthus cruenthus etj. |
| PËRHAPJA E PËRGJITHSHME | Kosovë, Shqipëri, Maqedoni-endemike (Greuter, Ë. & E. von Raab-Straube 2008; Rexhepi, F. 1994, 2000; Krasniqi, F. 1982, 1987, Tutin, T. G. et al. 1976; Micevski, K. & Matevski, V. 1987). |
| PËRHAPJA NË KOSOVË | Brezovicë, Koznik, Godanc, Gllanasellë, Badovc (Rexhepi, F. 1978, 1979, 1985, 1994, 2000, Josifovic, M. et al. 1975, Blecic, V. et al. 1969, 1971; Silic, C. 1988), Rajoni i Mirushës, Mali Drenicë, Karaçicë (Krasniqi, E. 2003, 2006, Krasniqi, E. et al. 2008). Gjendja e llojit u vlerësua edhe në Gubavc më 06.06.2011 (F. Millaku, Xh. Mala), në Pashtrik me 21.07.2011 (F. Millaku, E. Krasniqi, Xh. Mala) dhe në lokalitetin Qafa e Prushit me 18.06.2011 dhe 18.09.2012 (F. Millaku, F. Rexhepi, Q. Pajazitaj dhe E. Krasniqi). Ky lloj është i përhapur edhe në Bokat e Morinës dhe rritet në bashkësi me llojin Sanguisorba albanica |
| POPULACIONET | Populacionet kanë përhapje të kufizuar por me numër të madh të individëve me përjashtim të populacionit në Malin Drenicë (Javor-Luzhnicë) i cili paraqet populacion me numër shumë të vogël të individëve maturë. Për momentin subpopulacionet e këtij lloji janë stabile me përjashtim të lokalitetit Badovc |
| KATEGORIA E KËRCËNUESHMERISË NË KOSOVË SIPAS IUCN | LC – më pak i Rrezikuar - Lloji është vlerësuar në kategorinë më pak i Rrezikuar pasi që për momentin nuk është i kërcënuar në atë masë sa që ky lloj të futet në ndonjë kategori me të lartë. |
| VITI I VLERESIMIT | 2013 |
| STATUTI NDËRKOMBËTAR: | Është e përfshirë në Listën e Kuqe të florës së botës (Ëalter, K.S., Gillett, H.J. 1998) si “Bimë e rrallë (Rare)”. Nuk është e përfshirë në Listën e Kuqe të Florës vaskulare të Evropës (Bilz, M. et. al. 2011). Është e përfshirë në Librin e kuq të Shqipërisë si “Bimë e rrallë (Rare)” (Vangjeli, J. et al. 1995) si dhe në Librin e kuq të florës Shqiptare si ”Bimë e rrezikuar” (Endangered- EN A1b (MMPAU 2007) |
| SHKAQET E RREZIKIMIT | Zjarret |
| NDËRMARRJA E MASAVE MBROJTËSE | Në Republikën e Kosovës ky takson nuk është nën mbrojtje ligjore (Arkivi i IKMNVendimi Nr. 239/86, MMPH- Udhëzim Administrativ Nr. 18/2012 2012). |
| MASAT MBROJTËSE: | Meqenëse është lloj i rrallë e endemik, duhet të mbrohet me ligj. Lloji duhet të ketë mbrojtje individuale dhe ruajtje të habitatit nëpërmjet institucioneve mjedisore shtetërore dhe përmes shoqatave mjedisore. Ky lloj duhet të futet në Listën Kuqe të florës vaskulare të Kosovës dhe të mbrohet me ligj si lloj i rrallë dhe i rrezikuar. |
| **Emri shkencor:** | **Polygala doerfleri Hayek** |
| **Emri shqip** | **Poligalë e Dorflerit** |
| **KATEGORIA SISTEMATIKE** | **Polygalaceae – Polygalore** |
| PËRSHKRIMI BOTANIK | Barishtore shumëvjeçare (Hemikriptofite H), e ngritur me kërçep të drunjëzuar. Kërcejtë rreth 40 cm, të padegëzuar. Gjethet vizake heshtore, të mprehta , të shogëta. Vilet skajore ovoide-gjatore, të dëndura në frytëzim të sheshta. Braktet pak me të gjata se këmbëzat. Lulet të trëndafilta. Flatrat 7-9 mm (11 mm në frytëzim), vezake përmbysët të gjera me nervatura të ndërthurura. Gypi i kurorës rreth 6 mm, gati i barabartë me petlat e sipërme. Gjinofori shumë i shkurtër. Kapsula me e shkurtër dhe me e ngushtë së flatrat. Lulëzon V-VII, frytëzon VII-VIII, riprodhohet me farë. Qosja, Xh. et al. (1992) |
| HABITATI | Rritet në substrate serpentinore, kullota dhe vende me bar, shpesh edhe në çeltira të pyllit të zonës malore në kuadër të asociacioneve: Hyperico-Euphorbietum glabriflorae, Polygalo-Forsythietum europaea dhe Polygalo-Genistetum hassertianae e shoqëruar nga llojet: Forsythia europaea, Aster albanicus, Euphorbia glabriflora, Hypericum barbatum, Potentilla visianii, Euphorbia barrelieri, Linum tauricum, Plantago argentea, Artemisia lobelii, Salvia ringens, Quercus pubescens, Forsythia europaea, Stachys scardica, Juniperus oxycedrus, Centaurea kosaninii, Scabiosa fumaroides, Genista hassertiana, Sanguisorba albanica etj. |
| PËRHAPJA E PËRGJITHSHME | Endemike e Ballkanit |
| PËRHAPJA NË KOSOVË | Sipas Millaku, F. et al. (2008), Josifovic et al. (1973), Blecic et al. (1968), Krasniqi, E. (2003) është e përhapur në serpentine në rajonin e Mitrovicës dhe Koznikut, Alpe Shqiptaret (Gubavc), Bokat e Morinës, Qafë Prush, Rajoni i Mirushës, Koznik, Golesh, Rajoni i Mushtishtit (Greikoc, Korishë, Manastir), Guranë, Gradicë, Mali Drenica, Karaçicë. |
| POPULACIONET | Populacionet e këtij lloji në Kosovë janë në afërsi të vendeve urbane dhe janë nën ndikim të faktorit zooantropogjen. Populacionet në rajonin e Mirushes-Koznikut dhe rajonin e Morinës-Qafë Prush janë me areal me të gjerë dhe me numër të madh të individëve maturë. Populacionet tjera kanë areal me të kufizuar dhe janë me shumë të ndikuara nga faktorët negativ që dëmtojnë habitatin dhe zvogëlojnë sipërfaqen e banimit të këtij lloji. Për momentin shumica e populacioneve/subpopulacioneve te këtij lloji në Kosovë janë stabile. |
| KATEGORIA E KËRCËNUESHMERISË NË KOSOVË SIPAS IUCN | LC – më pak i Rrezikuar - Lloji është vlerësuar në kategorinë më pak i Rrezikuar pasi që për momentin nuk është i kërcënuar në atë masë sa që ky lloj të futet në ndonjë kategori me të lartë. |
| VITI I VLERESIMIT | 2013 |
| STATUTI NDËRKOMBËTAR: | Taksoni nuk është përfshirë në Listën e Kuqe të florës së Evropës (Bilz, M., et al. 2011). Sipas Walter, K.S., Gillett, H.J. (1998) është specie e rrezikuar e florës së botës dhe është e futur në listën e llojeve të rrezikuara. Sipas Vangjeli, J. et. al. (1995) është lloj i rrallë (R) në florën e Shqipërisë, ndërsa sipas Librit të kuq të florës Shqiptare (MMPAU 2007) ky lloj është vlerësuar në kategorinë EN A1a. |
| SHKAQET E RREZIKIMIT | Në Kosovë populacionet e këtij lloji shtrihen në afërsi të vendbanimeve (1.4.2. Vendbanimet njerëzore) dhe janë të rrezikuara nga zjarret (10.5. Zjarret), degradimi i habitatit (1.3.3.3. Prerja me pastrim), minierat (1.3.1. Minierat), hapja e rrugëve (1.4.4. Transporti - tokësor/ajror) dhe ndotja e mjedisit me mbeturina (6.3.9. Mbeturinat e ngurta). |
| NDËRMARRJA E MASAVE MBROJTËSE | Ky lloj ka qenë i mbrojtur në bazë të vendimit nr. 239/86 (IKMN). Në bazë të udhëzimit administrativ Nr. 18/2012 për shpalljen e llojeve të egra të mbrojtura dhe strikt të mbrojtura (MMPH) të Republikës se Kosovës ky takson nuk është nën mbrojtje. |
| MASAT MBROJTËSE: | Përmes shoqatave mjedisore dhe organeve kompetente për mjedis duhet të monitorohen populacionet e këtij lloji në Kosovë e në veçanti populacionet që janë afër vendbanimeve. Duhet ndaluar puna e gurthyese që kanë ndikim direkt në populacionet e këtij lloji. Ky lloj duhet të futet në Listën e Kuqe të florës vaskulare të Kosovës dhe të mbrohet me ligj si lloj i rrallë dhe i rrezikuar. |

**Figura 6:** *Centaurea kosaninii dhe Polygala doerfleri, lloje me karakter endemik të evidentuara në territorin e komunës së Shtimes*

Faktorët që e dëmtojnë florën dhe vegjetacionin:

* Prerja e pakontrolluar e pyjeve sidomos ne sektorin publik
* Ndërrimi i destinimit të tokave pyjore në forma të tjera të shfrytezimit të tokave (vendbanime, toka bujqësore etj)
* Shpërlarja dhe gryerja e tokës nga erozioni
* Pyllëzimi i kufizuar i sipërfaqëve të sgpyllëzuara
* Mbishfrytëzimi i llojeve mjekësorë dhe aromatike.
  + 1. **Fauna**

Si rezultat i aktiviteteve antropogjen e sidomos ato gjatë shndërrimin të hapësirës natyrore në territor agrikulturor, industrial apo territor për banim disa lloje shtazore të cilat kanë ekzistuar në këto zona janë zhdukur ose zhduken. Lloje të cilat janë zhdukur kohë më pare nga këto terrene janë: dreri, dhia e egër, pulë egra etj. Llojet prezente janë më rezistente ndaj kushteve të ofruara apo të imponuara por edhe te këto lloje vërehet zvogëlimi i numrit të tyre.

Llojet të cilat ende hasen në territorin e Shtimes janë: ariu (*Ursus arctos*), ujku (*Canis lupus*), dhelpra (*Vulpes vulpes*), qelbësi i rëndomtë, derri i egër (*Sus scrofa*), vjedulla (*Meles meles*), ketri (*Sciurus vulgaris*), sqarthi (*Martes foina*), vidra, lepuri (*Orychtolagus cuniculus*), disa lloje të brejtësve të vegjël, gjeraqina, skifteri i përhimtë, petriti (*Falco tinnunculus*), kukuvajka, huti (*Bubo bubo*), harabeli, thëllënza (*Alectoris graeca*), pëllumbi i egër, kumria, disa lloje të korbave, çukapiku (*Dendrocopus major*), qyqja (*Cuculus canorus*), lauresha, borësi, rosat e egra (*Anser anser*), patat e egra (*Anas platyrhynchos*), lejlekët (lloje kalimtare dhe hasen rrallë), breshka e kënetave, breshka e pyjeve, hardhuca e përhime, hardhuca e mureve, hardhuca e gjelbër, neperka, gjarpri i larmë, gjarpri i ujit (johelmues), picrraku (*Salamandra atra*), tritoni (*Tritorus vulgaris*), bretkosa e gjelbër, bretkosa dregëzore, krapi (*Cyprinus caprio*), fildishi, skobusi, shumë lloje të pakurrizorëve etj.

Një vlerësim më specifik për gjendjen dhe dendësinë e popullatave të llojeve të gjitarëve të egër në ekosistemet e pyjeve të Kosovës përmes metodologjisë së kamerave kurth është bërë edhe në kuadër të projektit: *Zhvillimi i metodës për matjen e shpërndarjes nacionale dhe densitetit të gjitarëve të egër duke përdorur kamerat kurth: Rasti studimor për Kosovën.*

Një nga këto pika monitoruese ka qene edhe territori Komunës së Shtimes ku kanë qenë te vendosura 10 kamera monitoruese. Në tabelën 12 janë prezantuar të dhënat për dendësinë mesatare të disa popullatave të gjitarëve të egër në territorin e Komunës së Shtimes, bazuar në rezultatet e matjeve të projektit të lartpërmendur.

**Tabela 12:** Dendësia mesatare e popullatave për disa lloje të gjitarëve të egër në territorin e Komunës së Shtimes[[17]](#footnote-17)

|  |  |  |
| --- | --- | --- |
| **Llojet** | **Densiteti/dendësia**  **(individ/km)** | |
| Mesatar | Shtrirja |
| Dhelpra e kuqe (*Vulpes vulpes*) | 1.00 | 0.00-2.27 |
| Ujku i hirtë (*Canis lupus*) | 0.23 | 0.00-0.53 |
| Kaprolli (*Capreolus capreolus*) | 14.14 | 4.70-25.08 |
| Vjedulla (*Meles meles*) | 0.41 | 0.00-0.83 |
| Lepuri i egër (*Lepus europeus*) | 4.12 | 0.00-10.02 |
| Sqarthi (*Martes foina*) | 0.83 | 0.00-1.66 |
| Macja e egër (*Felis sylvestris*) | 0.43 | 0.00-0.86 |
| Ariu i murrmë (*Ursus arctos*) | 0.23 | 0.00-0.68 |

Në hulumtim thuhet se në mënyrë sporadike në territorin e Komunës së Shtimes hasen edhe dreri i kuq (Cervus elaphus) dhe Rrëqebulli (Lynx Lynx Balkanicus).

Në territorin e Komunës së Shtimes janë evidentuar edhe disa lloje që janë përfshira në Librin e Kuq të Faunës së Kosovës. Karakteristikat e këtyre llojeve janë prezantuar në tabelën 13.

**Tabela 13:** Llojet e faunës së egër të evidentuara në territorin e Komunës së Shtimes që janë të përfshira në Librin e Kuq të Faunës së Kosovës[[18]](#footnote-18)

|  |  |
| --- | --- |
| **Lloji** | **Karaktersitikat** |
| **Emri shkencor** | **Onychogomphus forcipatus (Linnaeus, 1758)** |
| **Emri shqip** | **Nuk ka ndonjë emërtim te veçantë ne gjuhen shqipe** |
| **KATEGORIA SISTEMATIKE** | **Insecta: Odonata: Gomphidae** |
| PËRSHKRIMI | Kompletimi i ciklit prej vezës deri në adult zgjat 3 -5 vjet. Adultët paraqiten prej qershorit deri në shtator, por në disa raste është vërejtur se mund të shfaqen edhe qysh në prill. |
| HABITATI | Vende ujore kontinentale – (Lumenj, përrenj, përroska, të përhershme, Burime të ujërave të ëmbla dhe oaza).  Larvat e këtij lloji jetojnë kryesisht në ujëra të pastra dhe me rrjedhje relativisht të shpejtë, me substrat guror. Në raste të rralla mund të gjenden edhe në lumenj të mëdhenj. |
| PËRHAPJA E PËRGJITHSHME | Evropë, Afrikë, Azi. |
| PËRHAPJA NË KOSOVË | Lumi i Letnicës në Letnicë, Dy lokalitete në Blinajë, Përroskë në Mollopolc, Përroskë në Carralevë |
| POPULACIONET | Trendi i popullatës - I panjohur |
| KATEGORIA E KËRCËNUESHMERISË NË KOSOVË SIPAS IUCN | Gati i Kërcënuar (NT)- Të dhënat aktuale të izoluara (zona e pranisë ZP = 20 km², shtrirja e përhapjes SHP = 389 km², numri i lokacioneve ≤ 10, rënia e cilësisë së habitatit) e kualifikojnë këtë lloj për kategoritë e rrezikimit. Sidoqoftë, rreziku i zhdukjes së këtij lloji është më i vogël se sa sugjerojnë këto të dhëna, sepse lloji, me gjasë, është i pranishëm edhe në më shumë se 10 lokalitete në Kosovë, duke pasur parasysh praninë e habitateve potenciale të llojit dhe duke ditur mënyrën e përhapjes së tij. |
| VITI I VLERESIMIT | 2017 |
| STATUTI NDËRKOMBËTAR | Statusi i kërcënueshmërisë në Evropë (sipas IUCN)- Shqetësim më i Vogël, LC |
| SHKAQET E RREZIKIMIT | Prodhimi i energjisë dhe minierat (Miniera dhe gurore); Ndotja (Ujërat e zeza shtëpiake dhe urbane). |
| NDËRMARRJA E MASAVE MBROJTËSE | Aktualisht, nuk ekziston ndonjë masë mbrojtëse. |
| MASAT MBROJTËSE | Veprimet e nevojshme për konservim:  Mbrojtja e tokës/ujit (Mbrojtja e lokalitetit/zonës); Ligji dhe politikat (Politikat dhe rregulloret, Pajtueshmëria dhe zbatimi i ligjit). Hulumtimi i nevojshëm: Hulumtimi (Madhësia, përhapja dhe trendet e popullatës, Historia e jetës dhe ekologjia);  Monitorimi (Trendet e popullatës, Trendet e habitatit).  Prania e këtij lloji është tregues i cilësisë së habitatit dhe mbrojtja eventuale e llojit siguron efekt mbrojtës për lloje të tjera dhe lokalitetin ku gjendet. |
| **Emri shkencor** | **Synagapetus slavorum Botosaneanu, 1960** |
| **Emri shqip** | **Nuk ka ndonjë emërtim te veçantë ne gjuhen shqipe** |
| **KATEGORIA SISTEMATIKE** | **Insecta: Trichoptera: Glossosomatidae** |
| PËRSHKRIMI | Madhësia e krahëve të përparmë të këtij lloji është rreth 4 mm. Në fazën larvore jeton në ujë përgjatë një viti. Faza larvore është treguese e ujërave mesatarisht të pastra. Faza larvore për nga aspekti i të ushqyerit bën pjesë në grupin e gërryesve dhe mbledhësve/kolektorëve. Faza adulte paraqitet në periudhën qershor - tetor. Si adult jeton për disa ditë deri në disa javë, në afërsi të brigjeve të përroskës apo lumit (Graf et al. 2008; Kumanski 1985). |
| HABITATI | Vende ujore kontinentale (Lumenj, përrenj, përroska, të përhershme Burime të ujërave të ëmbla).  Gjendet kryesisht në zona të caktuara të rrjedhave të epërme dhe zonave burimore të përroskave malore, por mund të haset edhe në rrjedhat e mesme të lumenjve.  Substrati i parapëlqyer i larvave të këtij lloji përbëhet nga zhavorri i madhësive të ndryshme, si dhe gurët e madhësive të ndryshme. Mund të haset në lartësi të ndryshme mbidetare, prej 300 deri në 1200 m. |
| PËRHAPJA E PËRGJITHSHME | Bosnjë-Hercegovinë, Bullgari, Greqi, Kosovë, Mali i Zi, Rumani. |
| PËRHAPJA NË KOSOVË | Përroskë në fshatin Mollopolc. |
| POPULACIONET | Trendi i popullatës: I panjohur në Kosovë deri më tani është konstatuar me vetëm një individ në vetëm 1 lokalitet |
| KATEGORIA E KËRCËNUESHMERISË NË KOSOVË SIPAS IUCN | I Cenuar VU - Për shkak të rënies së dyshuar të pritur të popullatës së llojit në të ardhmen, bazuar në rënien e cilësisë së habitateve të përshtatshme për këtë lloj. Aktualisht, ky lloj njihet nga vetëm 1 lokacion me zonën e kuizuar të pranisë ZP (4 km²), por supozohet që është i pranishëm në më shumë lokacione, sidoqoftë ≤ 10. |
| VITI I VLERESIMIT | 2017 |
| STATUTI NDËRKOMBËTAR | Statusi i kërcënueshmërisë në Evropë (sipas IUCN)-Nuk ka vleresim |
| SHKAQET E RREZIKIMIT | Përdorimi i burimeve biologjike (Prerja dhe vjelja e pyjeve); Modiikimet e sistemeve natyrore ( Digat dhe menaxhimi i ujit/përdorimi;  Eksploatimi i ujit sipërfaqësor (përdorimi në amvisëri), Eksploatimi i ujit sipërfaqësor (përdorimi në bujqësi);  Ndotja (Ujërat e zeza shtëpiake dhe urbane, Kanalizimet);  Ndryshimi i klimës dhe moti i ashpër (Zhvendosja dhe ndryshimi i habitatit).  Faktorët kryesorë që e rrezikojnë këtë lloj në Kosovë, janë: humbja dhe degradimi i habitateve, shpyllëzimi, ndotja e ujërave dhe menaxhimi i paqëndrueshëm i tyre, si dhe përhapja e kuizuar dhe densiteti i ulët |
| NDËRMARRJA E MASAVE MBROJTËSE | Aktualisht, nuk ekziston ndonjë masë mbrojtëse. |
| MASAT MBROJTËSE | Veprimet e nevojshme për konservim: Mbrojtja e tokës/ujit (Mbrojtja e lokalitetit/zonës);  Ligji dhe politikat (Politikat dhe rregulloret, Pajtueshmëria dhe zbatimi i ligjit).  Hulumtimi i nevojshëm: Hulumtimi (Madhësia, përhapja dhe trendet e popullatës,Historia e jetës dhe ekologjia);  Monitorimi (Trendet e popullatës, Trendet e habitatit).  Prania e këtij lloji është tregues i cilësisë së njëmendtë të habitatit dhe mbrojtja eventuale e llojit siguron efekt mbrojtës për llojet e tjera dhe lokalitetin/lokalitetet ku gjendet. |
| **Emri shkencor** | **Calopteryx splendens (Harris, 1782)** |
| **Emri shqip** | **Bukuroshja vezulluese** |
| **KATEGORIA SISTEMATIKE** | **Insecta: Odonata: Calopterygidae** |
| PËRSHKRIMI | Ky është një lloj i madh i pilivesave me madhësi trupore deri në 48 mm. Stadi larvor zgjat dy vjet zakonisht. Larvat mund të tolerojnë nivel të konsiderueshëm të ndotjes së ujit. Dimrin e kalojnë thellë në substratin e ujit. Periudha e luturimit të adultëve është prej prillit deri në tetor. |
| HABITATI | Lloji i habitatit: 5. Vende ujore (kontinentale) (5.1 Lumenj, përrenj, përroska, të përhershme [përfshirë ujëvarat], 5.9 Burime të ujërave të ëmbla dhe oaza). Jeton në një numër të ndryshëm të habitateve dhe në veçanti në lumenj dhe përroska të hapura. |
| PËRHAPJA E PËRGJITHSHME | Evropë, Azi. |
| PËRHAPJA NË KOSOVË | Liqeni i Badovcit, Ligatina e Hencit, Disa lokalitete në Lumin Sitnicë, Lumi Llap në Zhiti, Lumi Drenica në Grabovc, Morava e Binçës në Viti, Mollopolc, Rubovc |
| POPULACIONET | Trendi i popullatës: I qëndrueshë |
| KATEGORIA E KËRCËNUESHMERISË NË KOSOVË SIPAS IUCN | Shqetësim më i Vogël LC- për shkak të numrit relativisht të madh të lokaliteteve ku është gjetur dhe qëndrueshmërisë së nënpopullatave. |
| VITI I VLERESIMIT | 2017 |
| STATUTI NDËRKOMBËTAR | Statusi i kërcënueshmërisë në Evropë (sipas IUCN) Shqetësim më i Vogël, LC |
| SHKAQET E RREZIKIMIT | Modifikimet e sistemeve natyrore (Digat dhe menaxhimi i ujit/përdorimi: Eksploatimi i ujit sipërfaqësor (përdorimi në amvisëri), Eksploatimi i ujit sipërfaqësor (përdorimi në bujqësi);  Ndotja (Mbeturinat bujqësore dhe pyjore);  Ndryshimi i klimës dhe moti i ashpër (Thatësirat). |
| NDËRMARRJA E MASAVE MBROJTËSE | Aktualisht, nuk ekziston ndonjë masë mbrojtëse. |
| MASAT MBROJTËSE | Hulumtimi i nevojshëm: Hulumtimi (Madhësia, përhapja dhe trendet e popullatës, Historia e jetës dhe ekologjia);  Monitorimi (Trendet e popullatës, Trendet e habitatit) |
| **Emri shkencor** | **Podarcis muralis (Laurenti, 1768)** |
| **Emri shqip** | **Hardhuca e mureve** |
| **KATEGORIA SISTEMATIKE** | **Reptilia: Squamata: Lacertidae** |
| PËRSHKRIMI | Gjatësia e trupit të këtij lloji mund të jetë rreth 16 – 18 cm. Bishti është më i gjatë se trupi. Ky lloj aktivizohet herët në pranverë dhe vazhdon aktivitetin deri vonë në vjeshtë, kur pastaj illon gjumin dimëror. Është lloj insektengrënës. Femra prodhon 5 deri 8 vezë në qershor ose korrik, prej të cilave në muajin gusht dalin format e reja. Jetëgjatësia maksimale e regjistruar është deri në 10 vjet. |
| HABITATI | Pyje; Shkurre; Kullosa; Zona shkëmbore (p.sh., shkëmbinj kontinentalë, maja malore);  Artificiale/tokësore. Ky lloj zakonisht mund të haset në terrene të thata shkëmbore kodrinore-malore, pranë rrugëve dhe vendeve të banuara, si dhe shtëpive të braktisura.  Përveç ultësirave, mund të haset edhe në lartësi të mëdha mbidetare deri mbi 1500 m. |
| PËRHAPJA E PËRGJITHSHME | Austri, Belgjikë, Bosnjë-Hercegovinë, Bullgari, Kroaci, Çeki, Francë, Gjermani, Greqi, Hungari, Itali, Kosovë, Lihtenshtajn, Luksemburg, Maqedoni, Mali i Zi, Mbretëri e Bashkuar, Rumani, Serbi, Sllovaki, Slloveni, Spanjë, Shqipëri, Zvicër, Turqi |
| PËRHAPJA NË KOSOVË | Gllarevë, Kijevë, Zabërxhë, Mitrovicë, Veriq, Badovc, Leskoc, Suhadoll, Radavc, Carralevë, Jabllanicë, Prizren, Gornje Sello, Prizren, Gërmi, Mirushë, Rapçe, Bishtazhin, Gerqinë, Gjakovë, Letnicë, Drejkoc, Lëbushë. |
| POPULACIONET | Trendi i popullatave në nivel global është i qëndrueshëm. Në Kosovë, gjithashtu, është vërejtur që ky lloj ka nënpopullata stabile. |
| KATEGORIA E KËRCËNUESHMERISË NË KOSOVË SIPAS IUCN | Shqetësim më i Vogël, LC - Ky lloj është vlerësuar në kategorinë: Shqetësim më i Vogël, për shkak të numrit relativisht të madh të lokaliteteve ku është gjetur dhe qëndrueshmërisë së nën popullatave. |
| VITI I VLERESIMIT | 2017 |
| STATUTI NDËRKOMBËTAR | Statusi i kërcënueshmërisë në Evropë (sipas IUCN)- Shqetësim më i Vogël, LC |
| SHKAQET E RREZIKIMIT | Zhvillimi rezidencial dhe komercial (Hapësirat komerciale dhe industriale); Llojet invazive dhe të tjera problematike, gjenet dhe sëmundjet ( Speciet jonative invazive / llojet e huaja / sëmundjet); Ndryshimet klimatike dhe moti i ashpër ( Temperatura ekstreme). Faktorët kryesorë, që e rrezikojnë këtë lloj, kanë të bëjnë me ndikimin antropogjen në shkatërrimin ose degradimin e habitatit, nëpërmjet veprimtarive nga fusha e agroindustrisë dhe ekonomisë, pastaj ndikimet nga llojet invazive, si dhe efektet natyrore, që vijnë nga temperaturat ekstreme, zjarret dhe përmbytjet. |
| NDËRMARRJA E MASAVE MBROJTËSE | Lloj i mbrojtur në Kosovë (Udhëzimi Administrativ Nr. 18/2012 Për Shpalljen e Llojeve të Egra të Mbrojtura dhe Strikt të Mbrojtura). |
| MASAT MBROJTËSE | Hulumtimi (Madhësia, përhapja dhe trendet e popullatës, Historia e jetës dhe ekologjia);  Monitorimi (Trendet e popullatës, Trendet e habitatit). |

* + 1. **Pyjet dhe kullosat**

Sipërfaqja e tërësishme e pyjeve në Komunën e Shtimes është 6377.8 ha ose 47.4% e sipërfaqes së përgjithshme të komunës. 2926.8 ha ose 45.9 % e pyjeve janë pyje publike, ndërsa 3451 ha ose 54.1% e pyjeve janë në pronësi private. Në shtrirjen e pyjeve ndikim kryesor ka relievi, pasi qëi tërë regjioni afër 48% është kodrinoro-malor. Prandaj edhe pyjet në pjesën më të madhe shtrihen në këto sipërfaqe. Dominojnë pyjet e përziera gjetherënëse.

Në komunën e Shtimes ka po ashtu edhe shumë sipërfaqe të zhveshura, që aktualisht e kanë statusin e kullosave. Kjo sipërfaqe mundë të planifikohet për pyllëzim, duke rritur kështu sipërfaqen e pyjeve por njëkohësisht do të kishte ndikim pozitiv edhe në parandalimin e dukurisë së erozionit.

Ndër problemet kryesore mbetet prerja ilegale e pyjeve që është një dukuri shqetësuese dhe që kërkon vëmendje dhe ndërmarrjen e masave nga komuna dhe nga Agjencia e Pyjeve. Kjo dukuri është më e shfaqur sidomos në pyjet që shtrihen rreth vendbanimeve Mollopolc, Deve tak, Llan ishte, Petrovë, Topillë, Race, Carralevë dhe Zborc.

Në kuadër të përmirësimit të menaxhimit të pyjeve Komuna e Shtimes në bashkëpunim me shoqatat e pronarëve të pyjeve private dhe të Agjencisë së Pyjeve dhe me mbështetje të donatorëve ka pasur disa iniciativa për menaxhimin e përbashkët të pyjeve. Me qëllim të përmirësimit të gjendjes së pyjeve këto iniciativa duhet të përkrahen dhe vazhdojnë edhe në të ardhmen. Po ashtu është e nevojshme që të mbështeten dhe të ngriten kapacitetet e shoqatave të pyjeve private dhe shoqatave dhe grupeve tjera që kanë në fokus të angazhimit të tyre mbrojtjen e pyjeve, natyrës dhe biodiversitetit.

**Figura 7:** *Peizazh me pyje dhe kullosa në fshatin Dugë*

1. **Problemet kryesore**

* Bashkëpunimi jo i mjaftueshëm i institucionet në nivel qendror dhe lokal për mbrojtjen e natyrës dhe biodiversitetit;
* Mungesa e një inventari të plotë dhe të detajuar për vlerave natyrore në territorin e komunës;
* Korniza ligjore dhe programore për mbrojtjen e biodiversitetit në komunën e Shtimes dhe integrimi i mbrojtjes së natyrës në planifikime sektoriale e pamjaftueshme;
* Numri i vogël i projekteve dhe aktiviteteve për promovimi e vlerave natyrore të komunës dhe
* Numri i vogël i aktiviteteve dhe fushatave për rritjen e edukimit dhe ndërgjegjësimit për mbrojtjen e tyre;
* Shkatërrimit të ekosistemeve natyrore si rezultat i mbishfrytëzimit dhe prerjeve ilegale dhe aktiviteteve natyrore;
* Numri i vogël i projekteve dhe aktiviteteve për rehabilitimi dhe restaurimi i ekosistemeve të degraduara natyrore;
* Kapacitet e limituara të komunës për menaxhimin e pyjeve dhe kullotave;
* Numri i vogël i informatave, hulumtimeve dhe raporteve për gjendjen e natyrës dhe dhe biodiversitetit në territorin e komunës;
* Mungesa e infrastrukturës së nevojshme në funksion të mbrojtjes së natyrës dhe biodiversitetit;

1. **Prioritetet për periudhën 2021-2026**

* Forcimi i bashkëpunimit me institucionet tjera në nivel qendror dhe lokal për mbrojtjen e natyrës dhe biodiversitetit;
* Identifikimi i vlerave natyrore në territorin e komunës dhe marrja në mbrojtje e këtyre zonave;
* Kompletimi i kornizës ligjore dhe programore për mbrojtjen e biodiversitetit në komunën e Shtimes dhe integrimi i mbrojtjes së natyrës në planifikime sektoriale;
* Promovimi i vlerave natyrore të komunës dhe rritja e edukimit dhe ndërgjegjësimit për mbrojtjen e tyre;
* Parandalimi i shkatërrimit të ekosistemeve natyrore;
* Rehabilitimi dhe restaurimi i ekosistemeve të degraduara natyrore;
* Fuqizimi i menaxhimit të pyjeve dhe kullotave;
* Informimi dhe raportimi për natyrën dhe biodiversitetin;
* Rregullimi i infrastrukturës në funksion të mbrojtjes së natyrës, biodiversitetit dhe promovimin e ekoturizmit.

1. **Plani i aktiviteteve dhe veprimeve për periudhën 2021-2026**

**Tabela 14:** Prioriteteve dhe aktiviteteve për përmbushjen e prioriteteve për PLVB për Komunën e Shtimes

|  |  |  |  |  |
| --- | --- | --- | --- | --- |
| **Prioritetet** | **Aktivitetet e propozuara për përmbushjen e prioriteteve** | **Bartësi i aktivitetit dhe institucionet tjera të përfshira** | **Koha e planifikuar për implementim** | **Ndërlidhja me dokumentet tjera programore** |
| 1. Forcimi i bashkëpunimit me institucionet tjera në nivel qendror dhe lokal për mbrojtjen e natyrës dhe biodiversitetit | * 1. Rritja e bashkëpunimit ndërinstitucional dhe OJQ-të për ngritjen e vetëdijesimit dhe edukimit për mbrojtjen e natyrës dhe biodiversitetit; | DSHP, DA, DKRS, SHMU, IKMN, MMPHI, OJQ Mjedisore | K3 2021 - K3 2026 | PLVM, Strategjia e Biodiversitetit |
| * 1. Bashkëpunimi me gjykatat, policinë dhe institucionet tjera relevante për parandalimin e gjuetisë ilegale; | DSHP, DZHE, APK, PK, Gjykata, Prokuroria Shoq. e Gjuetareve | K3 2021 - K3 2026 | PLVM, Strategjia e Biodiversitetit |
| * 1. Përmirësimi i bashkëpunimit me gjykatat, policinë dhe institucionet tjera relevante për parandalimin e prerjeve ilegale; | DSHP, DZHE, APK, PK, Gjykata, Prokuroria | K3 2021 - K3 2026 | PLVM, Strategjia e Biodiversitetit |
| * 1. Përmirësimi i bashkëpunimit me institucione qendrore dhe lokale për administrimin me vlerat e natyrës dhe me vlerat e mbrojtura të natyrës; | DSHP, DA, DKRS, IKMN, | K3 2021 - K3 2026 | PLVM, Strategjia e Biodiversitetit |
| * 1. Formimi i rrjetit lokal të organizatave për mbrojtjen e natyrës dhe biodiversitetit dhe menaxhimin e qëndrueshëm të pyjeve; | DSHP, DA, DKRS, OJQ, Shoq. e Gjuetareve | K2 2022 – K2 2023 | PLVM, Strategjia e Biodiversitetit |
| 1. Identifikimi i vlerave natyrore në territorin e komunës dhe marrja në mbrojtje e këtyre zonave | * 1. Marrja në mbrojtje e zonave të reja të natyrës; | DSHP, IKMN, DZHE, DKRS | K3 2024 – K3 2025 | PLVM, Strategjia e Biodiversitetit |
| * 1. Mbrojtja dhe shfrytëzimi i qëndrueshëm i habitateve të llojeve të florës se qe shtrihen ne territorin e Komunës se Shtimes qe janë pjese e librit te kuq te florës vaskulare te Kosovës; | DSHP, IKMN, DZHE, APK | K3 2021 - K3 2026 | PLVM, Strategjia e Biodiversitetit |
| * 1. Mbrojtja dhe shfrytëzimi i qëndrueshëm habitateve te llojeve faunës se qe shtrihen ne territorin e Komunës se Shtimes qe janë pjesë e librit te kuq te faunës se Kosovës; | DSHP, IKMN, DZHE, APK | K3 2021 - K3 2026 | PLVM, Strategjia e Biodiversitetit |
| * 1. Mbrojtja e zonave me karakteristika reprezentative të vendbanimeve natyrore duke aplikuar bujqësinë tradicionale; | DSHP, DZHE, MBPZHR | K3 2024 – K3 2025 | PLVM, PZHK |
| 1. Kompletimi i kornizës ligjore dhe programore për mbrojtjen e biodiversitetit në komunën e Shtimes dhe integrimi i mbrojtjes së natyrës në planifikime sektoriale | * 1. Hartimi i Planit Menaxhues për zonën e mbrojtur “Pishat e Shtimes”; | DSHP, DZHE, IKMN | K1 2022 – K3 2022 | PLVM |
| * 1. Hartimi i Planit Lokal për Mbrojtjen e Pyjeve dhe Zonave Natyrore nga zjarret; | DSHP, DZHE, APK | K1 2023 – K3 2023 | PLVM Strategjia e Pyjeve |
| * 1. Sigurimi i mbrojtjes së integruar të natyrës përmes bashkëpunimit me sektorët tjerë, shfrytëzimi i qëndrueshëm i biodivesritetit; | DSHP, DZHE, | K3 2021 – K3 2026 | PLVM Strategjia e Pyjeve |
| * 1. Hartimi i planeve menaxhuese për zonat e mbrojtura të Komunës se Shtimes duke respektuar kushtet për mbrojtjen e natyrës; | DSHP, DZHE, IKMN | K1 2024 – K3 2026 | PLVM, PZHK |
| * 1. Vendosja e kushteve dhe masave të mbrojtjes së natyrës në dokumentet e planifikimit hapësinor dhe planet e menaxhimit në sektorët dhe veprimtaritë që kanë ndikim në natyrë; | DSHP, DZHE, MMPHI | K3 2021 – K3 2026 | PLVM, PZHK |
| 1. Promovimi i vlerave natyrore të komunës dhe rritja e edukimit dhe ndërgjegjësimit për mbrojtjen e tyre | * 1. Promovimi prodhimtarisë ekologjike dhe bujqësia organike përmes shtimit të sipërfaqeve me bujqësi dhe numrit të fermave që merren me këtë veprimtari; | DZHE, MBPZHR | K1 2023 – K3 2023 | PZHK |
| * 1. Fushatë edukim për rendësin e ruajtjes së biodiverzitetit me fermerët dhe popullatën rurale lidhur me përdorimin e plehrave kimike dhe pesticideve me spektër të gjerë; | DZHE, DSHP, MBPZHR | K1 2024 – K3 2024 | PLVM, PZHK |
| * 1. Aplikimi i procedurave për Vlerësimin e Ndikimit në Mjedisit dhe parimeve të mbrojtjes së natyrës gjatë planifikimit të ndërtimit të infrastrukturës turistike; | DSHP, DZHE, MMPHI | K3 2021 – K3 2026 | PLVM, PZHK, Strategjia e Biodiversitetit |
| * 1. Fushatë vetëdijesimi për mbrojtjen e natyrës dhe promovimin e ekoturizmit; | DSHP, DZHE, MMPHI | K1 2025 – K3 2025 | PLVM, PZHK, Strategjia e Biodiversitetit |
| * 1. Përfshirja e publikut dhe Organizatave të Shoqërisë Civile në procesin e vendim marrjes për mbrojtjen e natyrës; | DSHP, DZHE, MMPHI OJQ mjedisore | K1 2021 – K3 2026 | PLVM, PZHK, |
| * 1. Organizimi i fushatave vetëdijesuese në shkollat fillore për mbrojtjen e natyrës dhe biodiversitetit; | DSHP, DA, DKRS | K3 2026 – K3 2026 | PLVM, PZHK |
| 1. Parandalimi i shkatërrimit të ekosistemeve natyrore | * 1. Parandalimi i shkatërrimit të ekosistemeve lumore nga shfrytëzimi i zhavorrit dhe degradimi i shtretërve të lumenjve; | DSHP, MMPHI | K3 2021 – K3 2026 | PLVM, PZHK |
| * 1. Pastrimi i deponive ilegale të mbeturinave në lumenj dhe në ekosisteme tjera natyrore; | DSHP, KRM Pastrimi | K3 2021 – K3 2026 | PLVM, PLMM |
| * 1. Hartimi dhe implementimi i masave për parandalimin e zjarreve në pyje; | DSHP, AME | K1 2024 – K3 2024 | PLVM, PZHK |
| 1. Rehabilitimi dhe restaurimi i ekosistemeve të degraduara natyrore | * 1. Pyllëzimi i sipërfaqeve të zhveshura të ndikuara nga erozioni; | DSHP, DZHE, APK | K1 2025 – K3 2025 | PLVM, PZHK, Strategjia e pyjeve |
| * 1. Aplikimi i subvencioneve dhe stimulimeve për pyllëzimin e ekosistemeve te degraduara; | DSHP, DZHE, APK | K3 2021 – K3 2026 | PLVM, PZHK, Strategjia e pyjeve |
| * 1. Zbatimi i pyllëzimeve në toka të zhveshura pyjore me lloje autoktone; | DSHP, DZHE, APK | K1 2024 – K3 2026 | PLVM, PZHK, Strategjia e pyjeve |
| 1. Fuqizimi i menaxhimit të pyjeve dhe kullotave | * 1. Hartimi i programeve për përkujdesje ndaj pyjeve dhe për përmirësimin e strukturave të pyjeve; | DSHP, DZHE, APK | K1 2023 – K3 2023 | PLVM, PZHK, Strategjia e pyjeve |
| * 1. Zbatimi i rrallimit të pyjeve dhe shfrytëzimi i qëndrueshëm i mbetjeve pyjore; | DSHP, DZHE, APK | K1 2021 – K3 2026 | PLVM, PZHK, Strategjia e pyjeve |
| * 1. Thellimi i bashkëpunimit me pronarët e pyjeve privatë për menaxhimin e përbashkët të pyjeve; | DSHP, DZHE, APK, CNVP | K3 2021 – K3 2026 | PLVM, PZHK, Strategjia e pyjeve |
| 1. Informimi dhe raportimi për natyrën dhe biodiversitetin | * 1. Hartimi i raportit për gjendjen e natyrës dhe biodiveristetit në Komunën e Shtimes; | DSHPK, IKMN | K1 2024 – K3 2024 | PLVM, Strategjia e bidoversitetit |
| * 1. Informimi i rregullt i publikut për gjendjen e natyrës dhe biodivesritetit dhe aktiviteteve të komunës për mbrojtjen e tyre; | DSHP, IKMN | K3 2021 – K3 2026 | PLVM, Strategjia e biodiversitetit |
| * 1. Publikimi i broshurës informuese për Shpellat e Shtimes; | DSHP, IKMN | K1 2025 – K3 2025 | PLVM, Strategjia e biodiversitetit |
| * 1. Inkurajimi i hulumtimeve shkencore në lëmin e mbrojtjes së natyrës; | DSHP, IKMN, MMPHI | K3 2021 – K3 2026 | Strategjia e biodiversitetit |
| 1. Rregullimi i infrastrukturës në funksion të mbrojtjes së natyrës, biodiversitetit dhe zhvilimit te ekoturizmit | * 1. Rregullimi i infrastrukturës në Zonën e Mbrojture “Pishat e Shtimes”; | DSHP, DZHE | K3 2021 – K3 2022 | PZHK, KASH |
| * 1. Shenjëzimi i zonave të mbrojtura dhe vlerave të tjera natyrore me rëndësi të veçantë; | DSHP, DZHE, IKMN | K1 2023 – K3 2023 | PLVM |
| * 1. Shenjëzimi i zonave turistike dhe shtigjeve për turistë; | DSHP, DZHE, IKMN | K1 2024 – K3 2024 | PLVM, PZHK |
| * 1. Rregullimi i infrastrukturës në zonat turistike te Shtimes. | DSHP, GLV | K3 2021 – K3 2022 | KASH, PZHK |

1. **Plani i monitorimit të zbatimit të PLVB**

**Tabela 15:** Plani i monitorimit për zbatimin e PLVB, indikatorët e suksesit dhe ndikimi i pritshëm

|  |  |  |  |  |
| --- | --- | --- | --- | --- |
| **Nr.** | **Prioriteti** | **Aktivitetet** | **Indikatorët e Suksesit** | **Ndikimi i pritshëm** |
|  | Forcimi i bashkëpunimit me institucionet tjera në nivel qendror dhe lokal për mbrojtjen e natyrës dhe biodiversitetit | * Rritja e bashkëpunimit me OJQ-të për ngritjen e vetëdijesimit dhe edukimit për mbrojtjen e natyrës dhe biodiversitetit; * Bashkëpunimi me gjykatat, policinë dhe institucionet tjera relevante për parandalimin e gjuetisë ilegale; * Përmirësimi i bashkëpunimit me gjykatat, policinë dhe institucionet tjera relevante për parandalimin e prerjeve ilegale; * Përmirësimi i bashkëpunimit me institucione qendrore dhe lokale për administrimin me vlerat e natyrës dhe me vlerat e mbrojtura të natyrës; * Formimi i rrjetit lokal të organizatave për mbrojtjen e natyrës dhe biodiversitetit dhe menaxhimin e qëndrueshëm të pyjeve; | * Numri i OJQ të përfshira në procesin e bashkëpunimit; * Numri i rasteve të proceduara në gjykata për gjueti ilegale; * Numri i rasteve të proceduara në gjykata për prerje ilegale; * Numri i institucioneve lokale dhe qendrore të përfshira në procesin e bashkëpunimit dhe numri i takimeve koordinuese të mbajtura; * Numri i organizatave të përfshira në rrjetin lokal për mbrojtjen e natyrës dhe numri i takimeve të mbajtura; | * Bashkëpunimi me OJQ i përmirësuar; * Gjuetia ilegale e llojeve të egra e zvogëluar; * Prerjeje ilegale e pyjeve e zvogëluar; * Bashkëpunimi ndërinstitucional me nivelin lokal dhe qendror i përmirësuar; * Rrjeti lokal i organizatave për mbrojtjen e natyrës funksional; |
|  | Identifikimi i vlerave natyrore në territorin e komunës dhe marrja në mbrojtje e këtyre zonave | * Marrja në mbrojtje e zonave të reja të natyrës; * Mbrojtja dhe shfrytëzimi i qëndrueshëm i habitateve të llojeve të florës se qe shtrihen ne territorin e Komunës se Shtimes qe janë pjese e librit te kuq te florës vaskulare te Kosovës; * Mbrojtja dhe shfrytëzimi i qëndrueshëm habitateve te llojeve faunës se qe shtrihen ne territorin e Komunës se Shtimes qe janë pjesë e librit te kuq te faunës se Kosovës; * Mbrojtja e zonave me karakteristika reprezentative të vendbanimeve natyrore duke aplikuar bujqësinë tradicionale; | * Numri i zonave të reja të natyrës të marra nën mbrojtje; * Numri i masave mbrojtëse për habitatet e llojeve të florës që janë pjesë e librit të kuq të florës vaskulare; * Numri i masave mbrojtëse për habitatet e llojeve të faunës që janë pjese e librit të kuq të faunës; * Sipërfaqet e zonave me bujqësi tradicionale; | * Zonat me vlera natyrore të mbrojtura; * Masat mbrojtëse për habitatet e llojeve të florës që janë pjesë e librit të kuq të florës vaskulare të zbatuara; * Masat mbrojtëse për habitatet e llojeve të faunës që janë pjese e librit të kuq të faunës të zbatuara; * Bujqësia tradicionale e ruajtur; |
|  | Kompletimi i kornizës ligjore dhe programore për mbrojtjen e biodiversitetit në komunën e Shtimes dhe integrimi i mbrojtjes së natyrës në planifikime sektoriale | * Hartimi i Planit Menaxhues për zonën e mbrojtur “Pishat e Shtimes”; * Hartimi i Planit Lokal për Mbrojtjen e Pyjeve dhe Zonave Natyrore nga zjarret; * Sigurimi i mbrojtjes së integruar të natyrës përmes bashkëpunimit me sektorët tjerë, shfrytëzimi i qëndrueshëm i biodivesritetit; * Hartimi i planeve menaxhuese për zonat e mbrojtura të Komunës se Shtimes duke respektuar kushtet për mbrojtjen e natyrës; * Vendosja e kushteve dhe masave të mbrojtjes së natyrës në dokumentet e planifikimit hapësinor dhe planet e menaxhimit në sektorët dhe veprimtaritë që kanë ndikim në natyrë; | * Plani Menaxhues për zonën e mbrojtur “Pishat e Shtimes” i hartuar; * Planit Lokal për Mbrojtjen e Pyjeve dhe Zonave Natyrore nga zjarret i hartuar; * Numri i dokumenteve sektoriale ku është përfshirë mbrojtja e integruar e natyrës; * Planet menaxhuese për zonat e mbrojtura të Komunës se Shtimes të hartuara; * Numri i dokumenteve të planifikimit hapësinorë ku janë vendosur kushtet dhe masat për mbrojtjen e natyrës;. | * Plani Menaxhues për zonën e mbrojtur “Pishat e Shtimes” i zbatuar; * Planit Lokal për Mbrojtjen e Pyjeve dhe Zonave Natyrore nga zjarret i zbatuar; * Mbrojtja e integruar e natyrës përmes bashkëpunimit me sektorët tjerë, shfrytëzimi i qëndrueshëm i biodivesritetit; * Planet menaxhuese për zonat e mbrojtura të Komunës se Shtimes të zbatuara; * Kushtet dhe masat për mbrojtjen e natyrës në dokumentet e planifikimit hapësinor të zbatuara; |
|  | Promovimi i vlerave natyrore të komunës dhe rritja e edukimit dhe ndërgjegjësimit për mbrojtjen e tyre | * Promovimi prodhimtarisë ekologjike dhe bujqësia organike përmes shtimit të sipërfaqeve me bujqësi dhe numrit të fermave që merren me këtë veprimtari; * Fushatë edukim për rendësin e ruajtjes së biodiversitetit me fermerët dhe popullatën rurale lidhur me përdorimin e plehrave kimike dhe pesticideve me spektër të gjerë; * Aplikimi i procedurave për Vlerësimin e Ndikimit në Mjedisit dhe parimeve të mbrojtjes së natyrës gjatë planifikimit të ndërtimit të infrastrukturës turistike; * Fushatë vetëdijesimi për mbrojtjen e natyrës dhe promovimin e ekoturizmit; * Përfshirja e publikut dhe Organizatave të Shoqërisë Civile në procesin e vendim marrjes për mbrojtjen e natyrës; * Organizimi i fushatave vetëdijesuese në shkollat fillore për mbrojtjen e natyrës dhe biodiversitetit; | * Sipërfaqet me prodhimtari ekologjike dhe bujqësia organike dhe numri i fermerëve që merren me këtë veprimtari; * Numri i fushatave të edukimit dhe i materialeve promovuese me fermerë; * Numri i rasteve të zbatimit të procedurave për VNM gjatë planifikimit të ndërtimit të infrastrukturës turistike; * Numri i fushatave të vetëdijesimi dhe materialeve promovuese për mbrojtjen e natyrës dhe ekoturizmit; * Përfshirja e publikut dhe Organizatave të Shoqërisë Civile në procesin e vendim marrjes për mbrojtjen e natyrës; * Organizimi i fushatave vetëdijesuese në shkollat fillore për mbrojtjen e natyrës dhe biodiversitetit; | * Prodhimtaria ekologjike dhe bujqësia organike e promovuar dhe e rritur. * Fermerët të edukuar për përdorimin e pesticideve dhe ndikimin e tyre ne biodiversitet; * VNM e zbatuar gjatë planifikimit të ndërtimit të infrastrukturës turistike; * Mbrojtja e natyrës dhe ekotuizmi të promovuara; * Publiku dhe OSHC të përfshira në procesin e vendimmarrjes për natyrën. * Nxënësit e shkollave fillore të vetëdijesuar për mbrojtjen e natyrës dhe biodiversitetit; |
|  | Parandalimi i shkatërrimit të ekosistemeve natyrore | * Parandalimi i shkatërrimit të ekosistemeve lumore nga shfrytëzimi i zhavorrit dhe degradimi i shtretërve të lumenjve; * Pastrimi i deponive ilegale të mbeturinave në lumenj dhe në ekosisteme tjera natyrore; * Hartimi dhe implementimi i masave për parandalimin e zjarreve në pyje; | * Numri i inspektimeve dhe gjobave për shkatërrim te shtretërve te lumenjve; * Numri apo sipërfaqeje i deponive ilegale te mbeturinave te pastruara; * Numri i masave për parandalim të zjarreve të hartuara; | * Gjendja e shtretërve të lumenjve e përmirësuar; * Numri i deponive ilegale të mbeturinave i zvogëluar; * Masat për parandalimin e zjarreve në pyje të implementuara; |
|  | Rehabilitimi dhe restaurimi i ekosistemeve të degraduara natyrore | * Pyllëzimi i sipërfaqeve të zhveshura të ndikuara nga erozioni; * Aplikimi i subvencioneve dhe stimulimeve për pyllëzimin e ekosistemeve te degraduara; * Zbatimi i pyllëzimeve në toka të zhveshura pyjore me lloje autoktone; | * Sipërfaqet e pyjeve të zhveshura dhe atyre të ndikuara nga erozioni të pyllëzuara; * Numri i subvencioneve dhe stimulimeve të ndara për pyllëzime të sipërfaqe të degraduara; * Numri i fidanëve me lloje autoktone të mbjella; | * Shtimi i sipërfaqeve të pyllëzuara në territorin e komunës; * Ekosistemet e degraduara të përmirësuara përmes pyllëzimit; * Ruajtja dhe kultivimi i llojeve autoktone të fidanëve; |
|  | Fuqizimi i menaxhimit të pyjeve dhe kullotave | * Hartimi i programeve për përkujdesje ndaj pyjeve dhe për përmirësimin e strukturave të pyjeve; * Zbatimi i rrallimit të pyjeve dhe shfrytëzimi i qëndrueshëm i mbetjeve pyjore; * Thellimi i bashkëpunimit me pronarët e pyjeve privatë për menaxhimin e përbashkët të pyjeve; | * Programet për përkujdesje ndaj pyjeve për përmirësimin e strukturave pyjore të hartuara; * Sipërfaqet e pyjeve të rralluara dhe sasia e biomasës në dispozicion; * Numri i pronarëve të pyjeve private të përfshirë në procesin e bashkëpunimit; | * Struktura e pyjeve e përmirësuar; * Pyjet e rralluara dhe të përmirësuara, biomasa e shfrytëzuar për sistemet e ngrohjes qendrore; * Sipërfaqet e pyjeve me menaxhim të përbashkët të përmirësuara; |
|  | Informimi dhe raportimi për natyrën dhe biodiversitetin | * Hartimi i raportit për gjendjen e natyrës dhe biodiveristetit në Komunën e Shtimes; * Informimi i rregullt i publikut për gjendjen e natyrës dhe biodivesritetit dhe aktiviteteve të komunës për mbrojtjen e tyre; * Publikimi i broshurës informuese për Shpellat e Shtimes; * Inkurajimi i hulumtimeve shkencore në lëmin e mbrojtjes së natyrës; | * Përgatitja dhe publikimi i raportit për gjendjen e natyrës dhe biodiversitetit. * Numri i njoftimeve në ueb faqe dhe numri i broshurave informative të publikuara; * Përgatitja dhe publikimi i broshurës për shpellat e Shtimes; | * Publiku i informuar për gjendjen e natyrës dhe biodiversitetit përmes raportit; * Publiku i informuar për gjendjen e natyrës dhe biodiversitetit përmes njoftimeve dhe broshurave; * Publiku i informuar për shpellat e komunës së Shtimes. |
|  | Rregullimi i infrastrukturës në funksion të mbrojtjes së natyrës, biodiversitetit dhe zhvillimin e ekoturizmit. | * + Rregullimi i infrastrukturës në Zonën e Mbrojture “Pishat e Shtimes”;   + Shenjëzimi i zonave të mbrojtura dhe vlerave të tjera natyrore me rëndësi të veçantë;   + Shenjëzimi i zonave turistike dhe shtigjeve për turistë;   + Rregullimi i infrastrukturës në zonat turistike të Shtimes; | * Kilometrat e trotuareve, numri i ulëseve dhe numri i shportave për mbeturina të vendosura në park; * Numri i zonave të mbrojtura dhe vlerave tjera të shenjëzuara; * Numri i zonave turistike dhe shtigjeve për turistë të shenjëzuara; * Sipërfaqja e rregulluar, sipërfaqja e rrethuar, numri i ulëseve të vendosura. | * Infrastruktura në zonën e mbrojtur “Pishat e Shtimes” e rregulluar. * Zonat e mbrojtura dhe vlerat tjera natyrore të shenjëzuara; * Zonat turistike dhe shtigjet për turistë të shenjëzuara; * Infrastruktura në zonen turistike në Llanishtë e rregulluar. |

1. **Referencat dhe burimet e informacionit**
2. Developing methods for measuring national distributions and densities of wild mammals using camera traps: A Kosovo study; Sarah E. Beatham et al, 2020.
3. Flora dhe vegjetacioni i Malit Drenicë, Disertacion i doktoratës, Elez Krasniqi 2006
4. Komuna Jonë, Raport i monitorimit të Komunës së Shtimes, Organizata Polis, 2017
5. Libri i Kuq i Faunës së Kosovës, MMPH/AMMK/KEP 2020
6. Librin e Kuq të Florës vaskulare së Kosovës, MMPH/AMMK/GIZ
7. Ligji nr. 02/L-53 për Gjuetinë
8. Ligji nr. 03/L-040 për vetëqeverisje lokale
9. Ligji nr.03/l-153 për pyjet e Kosovës
10. Ligji nr.04/l-147 për ujërat e Kosovës
11. Ligjin Nr. 03/L-233 për mbrojtjen e natyrës
12. Lista e trashëgimisë kulturore për mbrojtje të përkohshme, MKRS 2019
13. Plani Lokal i Veprimit në Mjedis 2021-2026 i Komunës së Shtimes
14. Plani Zhvillimor Komunal i Komunës së Shtimes 2010-2020
15. Pyje për Asfalt, Kosovo Democratic Institute (KDI) 2020.
16. Korniza Afatmesme e Shpenzimeve, Financimi i Invenstimeve Kapitale Komunale 2021-2023, Komuna e Shtimes 2021.
17. Raporti për gjendjen e ujërave 2015, AMMK.
18. Regjistri i zonave te mbrojtura, IKMN/AMMK ([www.ammk-rks.net](http://www.ammk-rks.net))
19. Regjistrimi i Bujqësisë, ASK 2015
20. Strategjia dhe Plani i Veprimit për Biodiversitetin 2011-2021/MMPH.
21. Strategjia e Zhvillimit të Turizmit Rural në Komunën e Shtimes 2015-2019
22. Strategjia për Zhvillimin e Pylltarisë 2010-2020/MBPZH
23. Vlerat e Trashëgimisë Natyrore të Kosovës, IKMN 2005
24. [*http://opendata.cohu.org/sq/degradimi-mjedisit*](http://opendata.cohu.org/sq/degradimi-mjedisit)
25. [*https://gzk.rks-gov.net/ActDocumentDetail.aspx?ActID=2716*](https://gzk.rks-gov.net/ActDocumentDetail.aspx?ActID=2716)

1. *Lista e trashëgimisë kulturore për mbrojtje të përkohshme, MKRS 2019* [↑](#footnote-ref-1)
2. *Komuna e Shtimes, Drejtoria për Zhvillim Ekonomik* [↑](#footnote-ref-2)
3. *Pyje për Asfalt, Kosovo Democratic Institute (KDI) 2020.* [↑](#footnote-ref-3)
4. *Komuna e Shtimes, Sektori për Bujqësi, Pylltari dhe Zhvillim Rural* [↑](#footnote-ref-4)
5. *Regjistrimi i Bujqësisë, ASK 2015* [↑](#footnote-ref-5)
6. *Strategjia e Zhvillimit të Turizmit Rural në Komunën e Shtimes 2015-2019* [↑](#footnote-ref-6)
7. *Plani Zhvillimor Komunal i Komunës së Shtimes* [↑](#footnote-ref-7)
8. *Raporti për gjendjen e ujërave 2015, AMMK.*  [↑](#footnote-ref-8)
9. *Komuna Jonë, Raport i monitorimit të Komunës së Shtimes, Organizata Polis, 2017* [↑](#footnote-ref-9)
10. *Burimi i informacionit:* *http://opendata.cohu.org/sq/degradimi-mjedisit* [↑](#footnote-ref-10)
11. *Plani Zhvillimor i Komunës së Shtimes* [↑](#footnote-ref-11)
12. [*https://gzk.rks-gov.net/ActDocumentDetail.aspx?ActID=2716*](https://gzk.rks-gov.net/ActDocumentDetail.aspx?ActID=2716) [↑](#footnote-ref-12)
13. *Komuna e Shtimes, Drejtoria e Shërbimeve Publike* [↑](#footnote-ref-13)
14. *Vlerat e Trashëgimisë Natyrore të Kosovës, IKMN 2005* [↑](#footnote-ref-14)
15. *Flora dhe vegjetacioni i Malit Drenicë, Disertacion i doktoratës, Elez Krasniqi 2006* [↑](#footnote-ref-15)
16. *Librin e Kuq të Florës vaskulare së Kosovës, MMPH/AMMK/GIZ*  [↑](#footnote-ref-16)
17. *Developing methods for measuring national distributions and densities of wild mammals using camera traps: A Kosovo study; Sarah E. Beatham et al, 2020.* [↑](#footnote-ref-17)
18. *Libri i Kuq i Faunes së Kosovës, MMPH/AMMK/KEP 2020* [↑](#footnote-ref-18)